**Kauhajoen kaupunki**



Kaupunginhallitus 25.11.2024 § 235

Kaupunginvaltuusto 9.12.2024 § 61

Kaupunginhallitus 19.5.2025 § 113

Kaupunginvaltuusto 26.5.2025 § 26

Kauhajoen kaupungin hallintosääntö

1.7.2025 lukien

Sisällys

[I Osa 9](#_Toc199230570)

[Hallinnon ja toiminnan järjestäminen 9](#_Toc199230571)

[1 Luku 9](#_Toc199230572)

[Kunnan johtaminen 9](#_Toc199230573)

[1 § Hallintosäännön soveltaminen 9](#_Toc199230574)

[2 § Kaupungin johtamisjärjestelmä 9](#_Toc199230575)

[3 § Esittely kaupunginhallituksessa 9](#_Toc199230576)

[4 § Kaupunginhallituksen puheenjohtajan tehtävät 9](#_Toc199230577)

[5 § Valtuuston puheenjohtajan tehtävät 10](#_Toc199230578)

[6 § Kaupungin viestintä 10](#_Toc199230579)

[2 Luku 10](#_Toc199230580)

[Toimielinorganisaatio 10](#_Toc199230581)

[7 § Valtuusto 10](#_Toc199230582)

[8 § Kaupunginhallitus ja sen jaostot 11](#_Toc199230583)

[9 § Tarkastuslautakunta 11](#_Toc199230584)

[10 § Lautakunnat ja lautakuntien jaostot 11](#_Toc199230585)

[11 § Kasvatus- ja opetuslautakunnan jaosto 11](#_Toc199230586)

[12 § Kuntien yhteinen ympäristölautakunta 11](#_Toc199230587)

[13 § Vaalitoimielimet 11](#_Toc199230588)

[14 § Lakisääteiset vaikuttamistoimielimet ja muut toimikunnat 12](#_Toc199230589)

[3 Luku 12](#_Toc199230590)

[Henkilöstöorganisaatio 12](#_Toc199230591)

[15 § Toimialajako ja toimialajohtajat sekä työvoiman käyttö 12](#_Toc199230592)

[16 a § Toimenkuvauksen laadinta ja sisältö 12](#_Toc199230593)

[16 b § Toimenkuvauksen hyväksyminen 12](#_Toc199230594)

[17 § Kaupunginjohtaja 13](#_Toc199230595)

[18 § Toimialojen organisaatio ja tehtävät 13](#_Toc199230596)

[19 § Toimialajohtajat 14](#_Toc199230597)

[20 § Tulosaluejohtajat 15](#_Toc199230598)

[21 § Toimintayksiköiden päälliköt 15](#_Toc199230599)

[4 Luku 15](#_Toc199230600)

[Konserniohjaus ja sopimusten hallinta 15](#_Toc199230601)

[22 § Konsernijohto 15](#_Toc199230602)

[23 § Konsernijohdon tehtävät ja toimivallan jako 15](#_Toc199230603)

[24 § Sopimusten hallinta 16](#_Toc199230604)

[5 Luku 16](#_Toc199230605)

[Toimielinten tehtävät ja toimivallan jako 16](#_Toc199230606)

[25 § Kaupunginvaltuuston ratkaisuvalta 16](#_Toc199230607)

[26 § Kaupunginhallituksen tehtävät ja toimivalta 16](#_Toc199230608)

[26.1 § Henkilöstöjaoston tehtävä ja ratkaisuvalta 18](#_Toc199230609)

[27 § Lautakunnan tehtävä ja toimivalta 19](#_Toc199230610)

[27.1 § Kasvatus- ja opetuslautakunnan tehtävät ja toimivalta 19](#_Toc199230611)

[27.1.1 § Kasvatus- ja opetuslautakunnan jaoston tehtävät ja toimivalta 20](#_Toc199230612)

[27.2 § Hyvinvointilautakunnan tehtävät ja toimivalta 20](#_Toc199230613)

[27.3. § Teknisen lautakunnan tehtävät ja toimivalta 20](#_Toc199230614)

[27.4 § Rakennuslautakunnan tehtävät ja toimivalta 21](#_Toc199230615)

[27.5 § Ympäristölautakunnan tehtävät ja toimivalta 22](#_Toc199230616)

[28 § Kuntien yhteiset toimielimet 22](#_Toc199230617)

[28.1 § Jätelautakunta 22](#_Toc199230618)

[28.2 § Työllisyyslautakunta 22](#_Toc199230619)

[28.3 § Maaseutuhallinnon yhteistoiminta-alueen neuvottelukunta 23](#_Toc199230620)

[29 § Viranhaltijoiden ratkaisuvalta 23](#_Toc199230621)

[29.1 § Toimialajohtajan, tulosaluejohtajan ja toimintayksikön päällikön ratkaisuvalta 23](#_Toc199230622)

[29.2 § Kaupunginjohtajan erityinen ratkaisuvalta 24](#_Toc199230623)

[29.3 § Hallintojohtajan erityinen ratkaisuvalta 25](#_Toc199230624)

[29.4 § Kasvatus- ja opetusjohtajan erityinen ratkaisuvalta 25](#_Toc199230625)

[29.5 § Hyvinvointijohtajan erityinen ratkaisuvalta 26](#_Toc199230626)

[29.6 § Teknisen johtajan erityinen ratkaisuvalta 26](#_Toc199230627)

[29.7 § Kaavoittajan erityinen ratkaisuvalta 27](#_Toc199230628)

[29.8 § Rakennustarkastajan erityinen ratkaisuvalta 27](#_Toc199230629)

[29.9 § Ympäristöpalvelujohtajan erityinen toimivalta 27](#_Toc199230630)

[30 § Toimivallan edelleen siirtäminen 28](#_Toc199230631)

[31 § Toimivalta päättää asiakirjan antamisesta 28](#_Toc199230632)

[32 § Asian ottaminen kaupunginhallituksen käsiteltäväksi 28](#_Toc199230633)

[33 § Kaupunginhallituksen otto-oikeuden rajoitus 28](#_Toc199230634)

[34 § Asian ottaminen lautakunnan käsiteltäväksi 28](#_Toc199230635)

[35 § Ottokelpoisen päätöksen ilmoittaminen 28](#_Toc199230636)

[5 a Luku 29](#_Toc199230637)

[Normaalista toimivallasta poikkeaminen 29](#_Toc199230638)

[36 a § Normaalista toimivallasta poikkeaminen ja raportointi 29](#_Toc199230639)

[36 b § Normaalista toimivallasta poikkeavan päätösvallan käyttöön ottaminen määräajaksi kaupunginhallituksen päätöksellä 30](#_Toc199230640)

[6 Luku 30](#_Toc199230641)

[Toimivalta henkilöstöasioissa 30](#_Toc199230642)

[37 § Kaupunginhallituksen yleistoimivalta henkilöstöasioissa 30](#_Toc199230643)

[38 § Viran perustaminen ja lakkauttaminen sekä virkanimikkeen muuttaminen 30](#_Toc199230644)

[39 § Virkasuhteen muuttaminen työsuhteeksi 30](#_Toc199230645)

[40 § Kelpoisuusvaatimukset 30](#_Toc199230646)

[41 § Haettavaksi julistaminen 30](#_Toc199230647)

[42 § Palvelussuhteeseen ottaminen ja palkan määrääminen 31](#_Toc199230648)

[43 § Ehdollisen valintapäätöksen vahvistaminen 31](#_Toc199230649)

[44 § Virkaan ottaminen virkaan valitun irtisanouduttua ennen virantoimituksen alkamista 31](#_Toc199230650)

[45 § Virkavapaus ja työloma 31](#_Toc199230651)

[46 § Virka- ja työehtosopimuksen harkinnanvaraisten määräysten soveltaminen 31](#_Toc199230652)

[47 § Viranhaltijan siirtäminen toiseen virkasuhteeseen 31](#_Toc199230653)

[48 § Sivutoimet 32](#_Toc199230654)

[49 § Viranhaltijan työ- ja toimintakyvyn selvittäminen 32](#_Toc199230655)

[50 § Virantoimituksesta pidättäminen 32](#_Toc199230656)

[51 § Virkasuhteen ja työsuhteen muuttaminen osa-aikaiseksi 32](#_Toc199230657)

[52 § Lomauttaminen 32](#_Toc199230658)

[53 § Palvelussuhteen päättyminen 33](#_Toc199230659)

[54 § Menetettyjen ansioiden korvaaminen 33](#_Toc199230660)

[55 § Palkan takaisinperiminen 33](#_Toc199230661)

[7 Luku 33](#_Toc199230662)

[Tiedonhallinnan ja asiakirjahallinnon järjestäminen 33](#_Toc199230663)

[56 § Kaupunginhallituksen tiedonhallinnan tehtävät 33](#_Toc199230664)

[57 § Tiedonhallinnan vastuiden määritys 33](#_Toc199230665)

[58 § Kaupunginhallituksen asiakirjahallinnon tehtävät 34](#_Toc199230666)

[58.1 § Asiakirjahallintoa ja arkistotointa johtavan viranhaltijan tehtävät 34](#_Toc199230667)

[58.2 § Asiakirjojen antamisesta päättäminen 35](#_Toc199230668)

[58.3 § Puhevallan käyttäminen 35](#_Toc199230669)

[59 § Lautakunnan / toimialan asiakirjahallinnon tehtävät 35](#_Toc199230670)

[II OSA 35](#_Toc199230671)

[Talous ja valvonta 35](#_Toc199230672)

[8 Luku 35](#_Toc199230673)

[Taloudenhoito 35](#_Toc199230674)

[60 § Talousarvio ja taloussuunnitelma 35](#_Toc199230675)

[61 § Talousarvion täytäntöönpano 35](#_Toc199230676)

[62 § Toiminnan ja talouden seuranta 35](#_Toc199230677)

[63 § Talousarvion sitovuus 36](#_Toc199230678)

[64 § Talousarvion muutokset 36](#_Toc199230679)

[65 § Omaisuuden luovuttaminen ja vuokraaminen 36](#_Toc199230680)

[66 § Poistosuunnitelman hyväksyminen 36](#_Toc199230681)

[67 § Rahatoimen hoitaminen 36](#_Toc199230682)

[68 § Maksuista päättäminen 37](#_Toc199230683)

[69 § Asiakirjojen antamisesta perittävät maksut 37](#_Toc199230684)

[9 Luku 37](#_Toc199230685)

[Ulkoinen valvonta 37](#_Toc199230686)

[70 § Ulkoinen ja sisäinen valvonta 37](#_Toc199230687)

[71 § Tarkastuslautakunnan kokoukset 38](#_Toc199230688)

[72 § Tarkastuslautakunnan tehtävät ja raportointi 38](#_Toc199230689)

[73 § Sidonnaisuusilmoituksiin liittyvät tehtävät 38](#_Toc199230690)

[74 § Tilintarkastusyhteisön valinta 39](#_Toc199230691)

[75 § Tilintarkastajan tehtävät 39](#_Toc199230692)

[76 § Tarkastuslautakunnan antamat tehtävät 39](#_Toc199230693)

[77 § Tilintarkastuskertomus ja muu raportointi 39](#_Toc199230694)

[10 Luku 39](#_Toc199230695)

[Sisäinen valvonta ja riskienhallinta 39](#_Toc199230696)

[78 § Kaupunginhallituksen sisäisen valvonnan ja riskienhallinnan tehtävät 39](#_Toc199230697)

[79 § Lautakunnan ja johtokunnan sisäisen valvonnan ja riskienhallinnan tehtävät 40](#_Toc199230698)

[80 § Viranhaltijoiden ja esihenkilöiden sisäisen valvonnan ja riskienhallinnan tehtävät 40](#_Toc199230699)

[81 § Sisäisen tarkastuksen tehtävät 40](#_Toc199230700)

[III Osa 41](#_Toc199230701)

[Valtuusto 41](#_Toc199230702)

[11 Luku 41](#_Toc199230703)

[Valtuuston toiminta 41](#_Toc199230704)

[82 § Valtuuston toiminnan järjestelyt 41](#_Toc199230705)

[83 § Valtuustoryhmän muodostaminen ja valtuustoryhmän nimi 41](#_Toc199230706)

[84 § Muutokset valtuustoryhmän kokoonpanossa 41](#_Toc199230707)

[85 § Istumajärjestys 42](#_Toc199230708)

[12 Luku 42](#_Toc199230709)

[Valtuuston kokoukset 42](#_Toc199230710)

[86 § Valtuuston varsinainen kokous ja sähköinen kokous 42](#_Toc199230711)

[87 § Kokouskutsu 42](#_Toc199230712)

[88 § Esityslista 42](#_Toc199230713)

[89 § Sähköinen kokouskutsu 43](#_Toc199230714)

[90 § Esityslistan ja liitteiden julkaiseminen kunnan verkkosivuilla 43](#_Toc199230715)

[91 § Jatkokokous 43](#_Toc199230716)

[92 § Varavaltuutetun kutsuminen 43](#_Toc199230717)

[93 § Läsnäolo kokouksessa 43](#_Toc199230718)

[94 § Kokouksen laillisuus ja päätösvaltaisuus 44](#_Toc199230719)

[95 § Kokouksen johtaminen 44](#_Toc199230720)

[96 § Puheenjohdon luovuttaminen varapuheenjohtajalle 44](#_Toc199230721)

[97 § Tilapäinen puheenjohtaja 44](#_Toc199230722)

[98 § Esteellisyys 44](#_Toc199230723)

[99 § Asioiden käsittelyjärjestys 45](#_Toc199230724)

[100 § Puheenvuorot 45](#_Toc199230725)

[101 § Pöydällepano ja asian palauttaminen valmisteltavaksi 46](#_Toc199230726)

[102 § Ehdotukset ja keskustelun päättäminen 46](#_Toc199230727)

[103 § Ilman äänestystä syntyvän päätöksen toteaminen 46](#_Toc199230728)

[104 § Äänestykseen otettavat ehdotukset 46](#_Toc199230729)

[105 § Äänestystapa ja äänestysjärjestys 46](#_Toc199230730)

[106 § Äänestyksen tuloksen toteaminen 47](#_Toc199230731)

[107§ Toimenpidealoite 47](#_Toc199230732)

[108 § Pöytäkirjan laatiminen ja tarkastaminen 47](#_Toc199230733)

[109 § Päätösten tiedoksianto kunnan jäsenille 48](#_Toc199230734)

[13 Luku 48](#_Toc199230735)

[Enemmistövaali ja suhteellinen vaali 48](#_Toc199230736)

[110 § Vaaleja koskevat yleiset määräykset 48](#_Toc199230737)

[111 § Enemmistövaali 48](#_Toc199230738)

[112 § Valtuuston vaalilautakunta 48](#_Toc199230739)

[113 § Ehdokaslistojen laatiminen 49](#_Toc199230740)

[114 § Ehdokaslistojen jättäminen ja vaalitoimituksen nimenhuuto 49](#_Toc199230741)

[115 § Ehdokaslistojen tarkastus ja oikaiseminen 49](#_Toc199230742)

[116 § Ehdokaslistojen yhdistelmä 49](#_Toc199230743)

[117 § Suhteellisen vaalin toimittaminen 49](#_Toc199230744)

[118 § Suhteellisen vaalin tuloksen toteaminen 50](#_Toc199230745)

[14 Luku 50](#_Toc199230746)

[Valtuutetun aloite- ja kyselyoikeus 50](#_Toc199230747)

[119 § Valtuutettujen aloitteet 50](#_Toc199230748)

[120 § Kaupunginhallitukselle osoitettava kysymys 50](#_Toc199230749)

[121 § Kyselytunti 50](#_Toc199230750)

[IV Osa 51](#_Toc199230751)

[Päätöksenteko ja hallintomenettely 51](#_Toc199230752)

[15 Luku 51](#_Toc199230753)

[Kokousmenettely 51](#_Toc199230754)

[122 § Määräysten soveltaminen 51](#_Toc199230755)

[123 § Toimielimen päätöksentekotavat 51](#_Toc199230756)

[124 § Sähköinen kokous 51](#_Toc199230757)

[125 § Sähköinen päätöksentekomenettely 52](#_Toc199230758)

[126 § Kokousaika ja -paikka 52](#_Toc199230759)

[127 § Kokouskutsu 52](#_Toc199230760)

[128 § Sähköinen kokouskutsu 52](#_Toc199230761)

[129 § Esityslistan ja liitteiden julkaiseminen kunnan verkkosivuilla 52](#_Toc199230762)

[130 § Jatkokokous 53](#_Toc199230763)

[131 § Varajäsenen kutsuminen 53](#_Toc199230764)

[132 § Läsnäolo kokouksessa 53](#_Toc199230765)

[133 § Kaupunginhallituksen edustaja muissa toimielimissä 53](#_Toc199230766)

[134 § Kokouksen julkisuus 54](#_Toc199230767)

[135 § Kokouksen laillisuus ja päätösvaltaisuus 54](#_Toc199230768)

[136 § Tilapäinen puheenjohtaja 54](#_Toc199230769)

[137 § Kokouksen johtaminen ja puheenvuorot 54](#_Toc199230770)

[138 § Kokouskutsussa mainitsemattoman asian käsittely 54](#_Toc199230771)

[139 § Esittely 54](#_Toc199230772)

[140 § Esittelijät 55](#_Toc199230773)

[141 § Esteellisyys 55](#_Toc199230774)

[142 § Pöydällepano ja asian palauttaminen valmisteltavaksi 55](#_Toc199230775)

[143 § Ehdotukset ja keskustelun päättäminen 56](#_Toc199230776)

[144 § Ilman äänestystä syntyvän päätöksen toteaminen 56](#_Toc199230777)

[145 § Äänestykseen otettavat ehdotukset 56](#_Toc199230778)

[146 § Äänestys ja vaali 56](#_Toc199230779)

[147 § Pöytäkirjan laatiminen ja tarkastaminen 56](#_Toc199230780)

[148 § Päätösten tiedoksianto kunnan jäsenelle 58](#_Toc199230781)

[16 Luku 58](#_Toc199230782)

[Muut määräykset 58](#_Toc199230783)

[149 § Aloiteoikeus 58](#_Toc199230784)

[150 § Aloitteen käsittely 58](#_Toc199230785)

[151 § Aloitteen tekijälle annettavat tiedot 58](#_Toc199230786)

[152 § Asiakirjojen allekirjoittaminen 59](#_Toc199230787)

[153 § Todisteellisen tiedoksiannon vastaanottaminen 59](#_Toc199230788)

[V Osa 60](#_Toc199230789)

[Luottamushenkilöiden taloudelliset etuudet 60](#_Toc199230790)

[17 Luku 60](#_Toc199230791)

[Palkkiot luottamustehtävistä 60](#_Toc199230792)

[154 § Yleistä palkkioista 60](#_Toc199230793)

[155 § Kokouspalkkiot 60](#_Toc199230794)

[156 § Puheenjohtajan vuosipalkkiot 60](#_Toc199230795)

[157 § Muu kokouspalkkio 61](#_Toc199230796)

[158 § Toimituspäiväpalkkio 61](#_Toc199230797)

[159 § Matkakustannukset 61](#_Toc199230798)

[160 § Pöytäkirjan tarkastus 62](#_Toc199230799)

[161 § Vaaliviranomaisen palkkio koti- ja laitosäänestyksen hoitamisesta sekä vaalipäiväntyöstä 62](#_Toc199230800)

[162 § Palkkion maksuajankohta 62](#_Toc199230801)

[163 § Ansionmenetyksen ja kustannusten korvaus 62](#_Toc199230802)

[164 § Määrittämätön palkkio 64](#_Toc199230803)

[165 § Viranhaltijoiden ja työntekijöiden kokouspalkkiot 64](#_Toc199230804)

[VI Osa 65](#_Toc199230805)

[Voimaantulo 65](#_Toc199230806)

[18 Luku 65](#_Toc199230807)

[Voimaantulo 65](#_Toc199230808)

[166 § Voimaantulo 65](#_Toc199230809)

# I Osa

# Hallinnon ja toiminnan järjestäminen

## 1 Luku

### Kunnan johtaminen

### 1 § Hallintosäännön soveltaminen

Kauhajoen kaupungin hallinnon ja toiminnan järjestämisessä sekä päätöksenteko- ja kokousmenettelyssä noudatetaan tämän hallintosäännön määräyksiä, ellei laissa ole toisin säädetty.

### 2 § Kaupungin johtamisjärjestelmä

Kaupungin johtaminen perustuu kuntastrategiaan, taloussuunnitelmaan, talousarvioon sekä muihin valtuuston päätöksiin.

Valtuusto vastaa kaupungin toiminnasta ja taloudesta, käyttää kaupungin päätösvaltaa ja siirtää toimivaltaansa hallintosäännön määräyksillä.

Kaupunginhallitus vastaa valtuuston päätösten valmistelusta, täytäntöönpanosta ja laillisuuden valvonnasta.

Kaupunginhallitus johtaa kaupungin toimintaa, hallintoa ja taloutta. Kaupunginhallitus vastaa kaupungin toiminnan yhteensovittamisesta ja omistajaohjauksesta sekä kaupungin henkilöstöpolitiikasta ja huolehtii kaupungin sisäisestä valvonnasta ja riskienhallinnan järjestämisestä.

Kaupunginjohtaja johtaa kaupunginhallituksen alaisena kaupungin hallintoa, taloudenhoitoa ja muuta toimintaa. Kaupunginjohtaja vastaa asioiden valmistelusta kaupunginhallituksen käsiteltäväksi.

### 3 § Esittely kaupunginhallituksessa

Kaupunginhallituksen esittelijänä toimii kaupunginjohtaja. Kaupunginjohtajan ollessa poissa tai esteellinen, esittelijänä toimii hänen sijaisekseen määrätty.

### 4 § Kaupunginhallituksen puheenjohtajan tehtävät

Kaupunginhallituksen puheenjohtaja johtaa kuntastrategian sekä kaupunginhallituksen tehtävien toteuttamisen edellyttämää poliittista yhteistyötä

* käymällä asioiden käsittelyn edellyttämiä keskusteluja poliittisten ryhmien kanssa sekä
* pitämällä sopivin tavoin yhteyttä kaupungin asukkaisiin ja muihin sidosryhmiin,
* vastaa kaupunginjohtajan johtajasopimuksen valmistelusta ja
* huolehtii kaupunginhallituksen ja valtuuston kytkemisestä valmisteluprosessiin tarkoituksenmukaisella tavalla sekä
* vastaa siitä, että kaupunginjohtajan kanssa käydään vuosittain tavoite- ja arviointikeskustelut.
* hyväksyy kaupunginjohtajan alle 10 päivää kestävät vuosilomat sekä sairauspoissaolot

### 5 § Valtuuston puheenjohtajan tehtävät

Valtuuston puheenjohtaja

* vastaa valtuuston kokoustyöskentelystä
* varmistaa valtuuston päätöksentekokyvyn
* vastaa valtuuston työskentelyn arvioinnista ja kehittämisestä
* vastaa valtuustoryhmien yhteistyön kehittämisestä
* vastaa valtuuston puheenjohtajiston yhteistyön edellytyksistä
* päättää valtuustoryhmiä kuultuaan varavaltuutettujen osallistumisesta valtuustoinfoihin ja muihin "ei virallisiin" kokouksiin.

### 6 § Kaupungin viestintä

Kaupunginhallitus johtaa kaupungin viestintää ja tiedottamista kaupungin toiminnasta.

Kaupunginhallitus hyväksyy yleiset ohjeet viestinnän ja tiedottamisen periaatteista sekä nimeää viestinnästä vastaavat viranhaltijat.

Toimielimet luovat omalla toimialallaan edellytyksiä läpinäkyvälle toiminnalle asioiden valmistelussa ja päätöksenteossa.

Kaupunginhallitus, lautakunnat, kaupunginjohtaja sekä toimialojen johtavat viranhaltijat huolehtivat, että kaupungin asukkaat ja palvelujen käyttäjät saavat riittävästi tietoja valmisteltavina olevista yleisesti merkittävistä asioista ja voivat osallistua ja vaikuttaa näiden asioiden valmisteluun. Viestinnässä käytetään selkeää ja ymmärrettävää kieltä ja otetaan huomioon kaupungin eri asukasryhmien tarpeet.

## 2 Luku

### Toimielinorganisaatio

### 7 § Valtuusto

Valtuustossa on 35 valtuutettua. Valtuuston puheenjohtajistoa koskevat määräykset ovat 82 §:ssä.

### 8 § Kaupunginhallitus ja sen jaostot

Kaupunginhallituksessa on yhdeksän jäsentä, joista valtuusto valitsee kaupunginhallituksen puheenjohtajan ja kaksi varapuheenjohtajaa. Jokaisella jäsenellä on henkilökohtainen varajäsen.

Kaupunginhallituksen henkilöstöjaosto

Kaupunginhallituksessa on kaupunginhallituksen varsinaisten ja varajäsenten joukosta nimeämä henkilöstöjaosto. Jaostossa on viisi jäsentä, joista kaupunginhallitus valitsee jaoston puheenjohtajan ja yhden varapuheenjohtajan. Jokaisella jäsenellä on henkilökohtainen varajäsen. Jaoston toimikausi on sama kuin kaupunginhallituksen toimikausi.

### 9 § Tarkastuslautakunta

Tarkastuslautakunnassa on viisi jäsentä, joista valtuusto valitsee lautakunnan puheenjohtajan ja varapuheenjohtajan. Puheenjohtajan ja varapuheenjohtajan tulee olla valtuutettuja. Jokaisella jäsenellä on henkilökohtainen varajäsen.

### 10 § Lautakunnat ja lautakuntien jaostot

Kasvatus- ja opetuslautakunta, 9 jäsentä

Hyvinvointilautakunta, 9 jäsentä

Tekninen lautakunta, 9 jäsentä

Rakennuslautakunta, 9 jäsentä

Ympäristölautakunta, 10 jäsentä

Valtuusto valitsee lautakuntien jäsenistä puheenjohtajan ja yhden varapuheenjohtajan. Jokaisella jäsenellä on henkilökohtainen varajäsen.

### 11 § Kasvatus- ja opetuslautakunnan jaosto

Kasvatus- ja opetuslautakunnan jaostoon valitaan lautakunnan jäsenistä kolme ja heille varajäsenet, lautakunnan puheenjohtaja on yksi jäsenistä ja jaoston puheenjohtaja. Jaoston esittelijänä toimii kasvatus- ja opetusjohtaja ja asiantuntijoina tarvittaessa muut viranhaltijat.

### 12 § Kuntien yhteinen ympäristölautakunta

Kauhajoen kaupungin ja Isojoen, Karijoen ja Teuvan kuntien yhteisessä ympäristölautakunnassa on 10 jäsentä. Vastuukunta Kauhajoki valitsee lautakuntaan 5 jäsentä, Isojoki 1 jäsenen, Karijoki 1 jäsenen ja Teuva 3 jäsentä. Jokaisella jäsenellä on henkilökohtainen varajäsen.

Valtuusto valitsee lautakunnan puheenjohtajan ja yhden varapuheenjohtajan, noudattaen toimielintä koskevan sopimuksen asianomaista määräystä.

### 13 § Vaalitoimielimet

Keskusvaalilautakunnasta, vaalilautakunnista ja vaalitoimikunnista säädetään vaalilaissa.

### 14 § Lakisääteiset vaikuttamistoimielimet ja muut toimikunnat

Kaupungissa on nuorisovaltuusto, vanhusneuvosto ja vammaisneuvosto, joiden kokoonpanosta, asettamisesta, toimintaa koskevista säännöistä ja toimintaedellytyksistä päättää kaupunginhallitus.

Kaupunginhallitus voi perustaa ja nimetä toimikuntia tarvittaessa.

## 3 Luku

### Henkilöstöorganisaatio

### 15 § Toimialajako ja toimialajohtajat sekä työvoiman käyttö

Kaupungin henkilöstö jaetaan toimialoihin seuraavasti:

Toimiala Toimialajohtaja

hallintopalvelut hallintojohtaja

elinkeinopalvelut kaupunginjohtaja

kasvatus- ja opetuspalvelut kasvatus- ja opetusjohtaja

hyvinvointipalvelut hyvinvointijohtaja

tekniset palvelut tekninen johtaja

ympäristöpalvelut ympäristöpalvelujohtaja

Kaupunginhallitus ja lautakunnat päättävät toimialan jakamisesta tulosalueisiin ja siitä kuka toimii tulosaluejohtajahenkilönä.

Toimialajohtaja voi tulosaluejohtajahenkilön esittelystä päättää tulosalueen jakamisesta toimintayksiköihin ja siitä kuka toimii toimintayksikön päällikkönä, ellei tässä hallintosäännössä tai laissa toisin säädetä.

Toimialajohtaja voi päättää toimialan tai tulosaluejohtajahenkilö tulosalueen sisäisestä työvoiman käytöstä.

Kaupunginjohtaja päättää toimialojen välisestä työnjaosta ja työvoiman käytöstä.

### 16 a § Toimenkuvauksen laadinta ja sisältö

Toimenkuvauksen valmistelee lähin esihenkilö yhteistyössä viranhaltijan tai työntekijän kanssa.

Toimenkuvauksessa määritellään henkilön

* viran/tehtävän tarkoitus
* tulostavoitteet
* vastuualueet ja toimivalta.

### 16 b § Toimenkuvauksen hyväksyminen

Toimenkuvauksen hyväksyy

* kaupunginhallitus kaupunginjohtajan osalta
* kaupunginjohtaja toimialajohtajan osalta
* toimialajohtaja välittömien alaistensa osalta
* tulosaluejohtajan ja toimintayksikön päällikkö alaistensa osalta.

Toimenkuvat tarkistetaan vuosittain kehityskeskustelun yhteydessä huhtikuun loppuun mennessä. Toimenkuvat tarkistetaan myös henkilöstö- tai vastuumuutosten yhteydessä.

### 17 § Kaupunginjohtaja

Kaupunginjohtaja vastaa kaupunginhallituksen toimialan toiminnasta sekä johtaa ja kehittää toimintaa kaupunginhallituksen alaisuudessa.

Kaupunginjohtajan poissa ollessa, esteellisyyden sattuessa tai viran ollessa avoinna hoitaa kaupunginjohtajan tehtäviä hoitaa hallintojohtaja ja hänen estyneenä ollessaan tekninen johtaja tai hänen estyneenä kaupunginhallituksen määräämä viranhaltija kuitenkin enintään kuuden kuukauden ajaksi.

Kaupunginvaltuusto voi kuitenkin, milloin virka on avoinna tai poissaolo kestää kuutta kuukautta pitemmän ajan, ottaa virkaan väliaikaisen hoitajan.

### 18 § Toimialojen organisaatio ja tehtävät

Kaupunginhallitus ja lautakunnat määräävät alaisensa toimialan organisaatiosta ja tehtävistä siltä osin kuin hallintosäännössä ei ole asiasta määrätty.

Kaupunginhallitus päättää toimialojen välisestä tehtäväjaosta siltä osin kuin hallintosäännössä ei ole asiasta määrätty.

Toimialojen tehtävät:

Toimialat vastaavat oman alueensa asioiden valmistelusta kaupunginhallitukselle, henkilöstöjaostolle, sekä lautakunnilleen.

Hallintopalveluiden toimialan tehtävänä on

* hallinto-, talous- ja henkilöstöpalvelujen tuottaminen toimialoille, valtuustolle, kaupunginhallitukselle, henkilöstöjaostolle ja vaaliviranomaisille sekä kaupunginjohtajan avustaminen hänen johtaessaan kaupungin hallintoa, taloudenhoitoa, henkilöstöhallintoa sekä muuta toimintaa,
* tuottaa palveluja muille toimialoille arkistoinnissa, toimialansa koulutuksessa, kaupungin tiedotustoiminnassa, huomionosoituksissa, edustustilaisuuksien järjestämisessä ja kaupungintalon käytössä,
* tuottaa ja järjestää erikseen sovittavia palveluja konserni- ja muille yhteisöille ja toimialoille taloudenhoidossa, laskentatoimessa, henkilöstöasioissa, toimialansa koulutuksessa sekä verotukseen liittyvissä asioissa.
* hallintopalveluiden toimialan toimielimenä toimii kaupunginhallitus, jonka alaisena kaupunginhallituksen henkilöstöjaosto

Elinkeinopalveluiden toimialan tehtävänä on

* vastata kaupungin elinvoimaisuuden ja elinkeinoelämän kehittämisestä sekä elinkeinopolitiikan suunnittelusta ja toteutuksesta.
* vastata yrityspalveluista, maaseutupalveluista ja työllisyyspalveluista.
* vastata kaupungin matkailu-, markkinointi- ja viestintätehtävistä.
* vastata elinkeinopoliittisen kuntayhteistyön kehittämisestä.
* elinkeinopalveluiden toimialan toimielimenä toimii kaupunginhallitus

Kasvatuksen ja opetuksen palveluiden toimiala

* toimielimenä kasvatus- ja opetuslautakunta
	+ jonka alaisena lautakunnan jaosto

Hyvinvointipalveluiden toimiala

* toimielimenä hyvinvointilautakunta

Teknisten palveluiden toimiala

* johtavana toimielimenä tekninen lautakunta
* toimielimenä rakennuslautakunta

Ympäristöpalveluiden toimiala

* toimielimenä ympäristölautakunta

### 19 § Toimialajohtajat

Hallintopalveluiden toimiala:

* toimialajohtajana hallintojohtaja

Elinkeinopalveluiden toimiala:

* toimialajohtajana kaupunginjohtaja

Kasvatus- ja opetuspalveluiden toimiala

* toimialajohtajana kasvatus- ja opetusjohtaja

Hyvinvointipalveluiden toimiala

* toimialajohtajana hyvinvointijohtaja

Teknisten palveluiden toimiala

* toimialajohtajana tekninen johtaja

Ympäristöpalveluiden toimiala

* toimialajohtajana ympäristöpalvelujohtaja

Kaupunginjohtaja määrää toimialajohtajan sijaisen, joka hoitaa toimialajohtajan tehtäviä hänen ollessa poissa tai esteellinen.

Toimialajohtaja vastaa toimialansa toiminnasta sekä johtaa ja kehittää toimintaa kaupunginhallituksen, kaupunginjohtajan ja lautakunnan alaisuudessa.

### 20 § Tulosaluejohtajat

Tulosaluejohtaja vastaa tulosalueen toiminnasta sekä johtaa ja kehittää toimintaa kaupunginhallituksen, lautakunnan ja toimialajohtajan alaisuudessa.

Toimialajohtaja määrää tulosaluejohtajan sijaisen, joka hoitaa tulosaluejohtajan tehtäviä hänen ollessa poissa tai esteellinen.

### 21 § Toimintayksiköiden päälliköt

Toimintayksikön päällikkö vastaa toimintayksikön toiminnasta sekä johtaa ja kehittää toimintaa tulosaluejohtajan alaisuudessa.

Tulosaluejohtaja määrää toimintayksikön päällikön sijaisen, joka hoitaa toimintayksikön päällikön tehtäviä hänen ollessa poissa tai esteellinen.

## 4 Luku

### Konserniohjaus ja sopimusten hallinta

### 22 § Konsernijohto

Kaupungin konsernijohtoon kuuluvat kaupunginhallitus sekä kaupunginjohtaja ja toimialajohtajat.

### 23 § Konsernijohdon tehtävät ja toimivallan jako

Kaupunginhallitus

1. vastaa omistajapolitiikan, omistajaohjauksen periaatteiden ja konserniohjeen kehittämisestä ja valmistelusta valtuustolle,
2. vastaa omistajaohjauksen toteuttamisesta ja organisoi konsernijohtamisen ja konsernivalvonnan,
3. määrää konsernijohtoon kuuluvien viranhaltijoiden tytäryhteisö- ja osakkuusyhteisökohtaisen työnjaon,
4. antaa valtuustolle neljännesvuosittain raportin yhtiöiden tavoitteiden toteutumisesta ja taloudellisen aseman kehittymisestä sekä arvion tulevasta kehityksestä ja riskeistä,
5. arvioi vuosittain omistajaohjauksen tuloksellisuutta kuntakonsernin kokonaisedun toteutumisen, riskienhallinnan ja menettelytapojen kannalta ja teettää ulkopuolisen arvioinnin kerran valtuustokaudessa,
6. käsittelee arvioinnin tulokset ja johtopäätökset valtuuston puheenjohtajiston kanssa,
7. seuraa ja arvioi yhtiöiden tavoitteiden toteutumista ja taloudellisen aseman kehitystä,
8. antaa kaupungin ennakkokannan konserniohjeen edellyttämissä asioissa,
9. vastaa tytäryhteisöjen hallitusten jäsenten nimitysprosessista,
10. nimeää kaupungin ehdokkaat tytäryhteisöjen hallituksiin sekä
11. nimeää yhtiökokousedustajat ja antaa heille omistajaohjauksen edellyttämät toimintaohjeet.

Kaupunginjohtajan tehtävänä on toimia konsernin johtajana ja aktiivisella omistajaohjauksella myötävaikuttaa ohjattavakseen määrättyjen yhtiöiden hallintoon ja toimintaan.

Toimialajohtajien tehtävänä on aktiivisella omistajaohjauksella myötävaikuttaa ohjattavakseen määrättyjen yhtiöiden hallintoon ja toimintaan.

### 24 § Sopimusten hallinta

Kaupunginhallitus vastaa sopimusten hallinnan ja sopimusvalvonnan järjestämisestä, antaa tarkemmat ohjeet sopimushallinnasta sekä määrää sopimusten vastuuhenkilöttoimialallaan.

Lautakunta määrää sopimusten vastuuhenkilöt toimialallaan.

## 5 Luku

## Toimielinten tehtävät ja toimivallan jako

### 25 § Kaupunginvaltuuston ratkaisuvalta

Valtuusto päättää kuntalaissa ja muissa laeissa valtuuston päätettäväksi säädettyjen asiain lisäksi seuraavista lautakuntien toimialoille kuuluvista asioista:

* yhtiöiden ja säätiöiden perustaminen
* koulujen perustaminen ja lakkauttaminen
* rakennushankkeiden hankesuunnitelman hyväksyminen

### 26 § Kaupunginhallituksen tehtävät ja toimivalta

Kaupunginhallituksen toimiala on kaupungin hallinto, taloudenhoito, valtuuston päätösten valmistelu, täytäntöönpano ja laillisuusvalvonta, kaupungin edunvalvonta, yritys- ja elinkeinotoimi sekä matkailu, maaseutuviranomaisena toimiminen, konserniohjaus, ulkoinen markkinointi sekä ohjeiden anto kaupungin kannan ottamisesta käsiteltäviin asioihin, erityisesti alueellisiin asioihin, lakien, tämän hallintosäännön ja muiden johtosääntöjen mukaan.

Kaupunginhallitus johtaa kaupungin toimintaa ja vastaa kuntalain 39 §:ssä säädetyistä tehtävistä sekä päättää muualla säädettyjen asiain lisäksi, ellei toisin ole määrätty, asiat, jotka koskevat:

* + - 1. valtuuston puolesta annettavaa selitystä valtuuston päätöstä koskevan valituksen johdosta, jos kaupunginhallitus katsoo, että valtuuston päätöstä ei ole kumottava,
			2. asemakaava- tai muun, Kauhajoen kaupungin omistaman rakentamisalueen ottamista myyntiin sekä liike- ja teollisuusrakennusten, toimitilojen ja tonttien rakentamista, myymistä tai vuokraamista noudattaen valtuuston mahdollisesti antamia ohjeita,
			3. asemakaavan toteuttamista varten tarvittavien alueiden, rakennusten ja laitteiden ostamista, myymistä, vaihtamista ja lunastamista,
			4. kiinteän omaisuuden ostamista talousarviossa varattujen määrärahojen puitteissa ja noudattaen valtuuston mahdollisesti antamia ohjeita,
			5. rakennushankkeen esisuunnitelman hyväksymistä valtuuston hyväksymän hankesuunnitelman taikka valtuuston muutoin antamien ohjeiden mukaisesti,
			6. alueidenkäyttölain 38 ja 53 §:ssä tarkoitetun rakennuskiellon antamista sekä rakentamislain 53 §:ssä tarkoitetun toimenpiderajoituksen antamista ja niiden jatkamista,
			7. alueidenkäyttölain 97§ :ssä tarkoitetun rakentamiskehotuksen antamista ja siihen perustuvaa lunastusta,
			8. asemakaavan ajanmukaisuuden arvioimista alueidenkäyttölain 60 § mukaisesti, 110 §:ssä tarkoitetun kehittämisalueen nimeämistä, 191 §:n tarkoittamaa valittamista kaavan hyväksymistä koskevasta päätöksestä,
			9. asemakaavan tai asemakaavamuutoksen hyväksymistä, milloin kaava ei ole vaikutuksiltaan merkittävä,
			10. kunnan saatavan ja kunnalle tulevien suoritusten vakuuksien hyväksymistä, valvomista, muuttamista ja vapauttamista, ellei päätösvaltaa ole siirretty muulle viranomaiselle,
			11. luoton ottamista kaupungille valtuuston hyväksymän vuosittaisen talousarvion rahoituslaskelmaosan mukaan,
			12. luoton myöntämistä kaupungin konserniyhtiöille valtuuston hyväksymän vuosittaisen talousarvion rahoituslaskelman mukaan,
			13. lautakunnan tai jaoston, kaupunginjohtajan tai toimialajohtajan oikeuttamista ratkaisemaan päätösvaltaansa kuuluvan asian,
			14. jaostonsa jäsenten valintaa, jolloin voidaan valita muitakin kuin toimielimen jäseniä ja varajäseniä,
			15. kiinteän omaisuuden myymistä 100.000 euron kauppahintaan saakka,
			16. sijoitustoimintaa valtuuston vahvistamien ohjeiden mukaan,
			17. riskienhallinnan toteuttamista ja yhteensovittamista valtuuston määrittämien periaatteiden mukaisesti, kaupungin omaisuuden ja vastuiden vakuuttamista sekä lainasalkkujen korkojen suojauspolitiikasta
			18. ratkaisun tekemistä asioissa, jotka laissa tai asetuksessa on määrätty kunnan ratkaistavaksi ja jotka eivät kuulu kunnan muiden toimielinten ratkaisuvaltaan,
			19. toimimista Kauhajoen kaupungin sekä Isojoen, Karijoen ja Teuvan kuntien muodostamalla yhteistoiminta-alueella maaseutuviranomaisena, jonka viranomaistehtävistä vastaavat maaseutupäällikkö, maaseutusihteerit ja palvelusihteerit,
			20. päättää poikkeamisen myöntämisestä rakentamislain 57 §:n nojalla poislukien sellaiset rakennukset ja rakennelmat, joille ei edellytetä rakentamislain 42 §, 61 § ja 62 §:n mukaista muuta lupaharkintaa,
			21. päättää elinkeinopolitiikkaa ja kilpailukykyä koskevista periaatteista sekä seuraa niiden toteutumista
			22. päättää määrärahojen puitteissa kaupungin osallistumisesta elinvoimaa ja aluekehitystä koskeviin hankkeisiin, jos hankkeen kaupungin rahoitusosuuden suuruus on yli 20 000 euroa
			23. päättää työllisyydenhoidon periaatteista sekä seuraa niiden toteutumista
			24. päättää kansainvälisyyttä ja maahanmuuttoa koskevista periaatteista ja seuraa niiden toteutumista
			25. päättää kaupunkimarkkinointia koskevista periaatteista sekä seuraa niiden toteutumista
			26. päättää markkinointitoimenpiteistä, jos niiden arvo on yli 25 000 euroa
			27. päättää korkeakoulujen kanssa tehtävän yhteistyön periaatteista ja seuraa niiden toteutumista
			28. kaupunginhallitus hyväksyy johtajasopimukseen kuuluvan liitteen päivityksen vuosittain
			29. päättää kaupungin edustajien valinnasta kuntayhtymiin ja vastaaviin yhteisöihin.
			30. kaupungin saamien lahjoitusten ja testamenttien sekä valtiokonttorilta tulleiden perintörahastojen perustamisesta ja käytöstä.
			31. selvitysten, lausuntojen ja vastineiden antamista sekä valitusten tekemistä kaupungin puolesta, jos näitä ei ole kenellekään toiselle kaupungin viranomaiselle säädetty tai päätöksellä siirretty
			32. kaupunginjohtajan vuosilomaa, jos kesto on yli 10 vuorokautta tai virkavapautta

### 26.1 § Henkilöstöjaoston tehtävä ja ratkaisuvalta

Henkilöstöjaoston toimialana on hoitaa kaupungin luottamushenkilöitä ja henkilöstöä koskevat henkilöstöasiat.

Henkilöstöjaoston tehtävänä on toteuttaa johdonmukaista henkilöstöpolitiikkaa sekä luoda edellytyksiä henkilöstön kehittymiselle niin, että palvelutoiminta on taloudellista ja tehokasta.

Ratkaisuvalta

Jollei tässä säännössä anneta asiaa lauta- tai johtokunnan tai viranhaltijan ratkaistavaksi, henkilöstöjaostolla on oikeus ratkaista asiat, jotka koskevat:

1. paikallisen työ- ja virkaehtosopimuksen tekemistä kunnallisen työmarkkinalaitoksen valtuutuksen nojalla ja sopimuspalkkaiseksi nimetyn viranhaltijan palkasta sopimista työmarkkinalaitoksen suostumuksella,
2. työ- ja virkaehtosopimuksen yleistä soveltamista ja täytäntöönpanoa, siltä osin kuin ne on jätetty kaupungin harkintaan,
3. työ- ja virkaehtosopimuksen mukaisten paikallisneuvottelujen hyväksymistä,
4. keskitettyjen palkkaratkaisujen täytäntöönpanoa,
5. henkilöstöryhmien nimikkeiden perusteista päättämistä,
6. henkilöstöasiain yleisohjeiden antamista,
7. lautakunnan, kaupunginjohtajan tai toimialajohtajan oikeuttamista ratkaisemaan päätösvaltaansa kuuluvan asian.

### 27 § Lautakunnan tehtävä ja toimivalta

Lautakunta johtaa ja kehittää alaistaan toimialaa ja vastaa palvelujen tuloksellisesta järjestämisestä valtuuston hyväksymien tavoitteiden ja voimavarojen mukaan. Lautakunta seuraa ja arvioi palvelujen vaikuttavuutta ja varaa asukkaille ja käyttäjille mahdollisuuden osallistua palveluiden suunnitteluun ja kehittämiseen.

Lautakunta edustaa kaupunkia ja käyttää senpuhevaltaa toimialaansa kuuluvissa asioissa.

Lautakunta huolehtii myös voimavarojen jaosta toimialan sisällä ja toimintojen yhteensovittamisesta mukaan lukien palveluja tuottavat kuntayhtymät ja osakeyhtiöt siten, että yhteistyö lautakuntien toimialojen välillä on riittävää.

Lautakunnalla on toimialallaan yleinen ratkaisuvalta päättää ne asiat, jotka lain tai asetuksen tai erityisen säännön tai tämän hallintosäännön mukaan kuuluvat lautakunnalle tai sen toimialueella kaupungille, lukuun ottamatta laissa tai tällä säännöllä valtuustolle, taikka tällä säännöllä kaupunginhallitukselle, jaostolle tai viranhaltijalle annettua ratkaisuvaltaa.

Sen lisäksi lautakunta ratkaisee asiat, jotka koskevat:

1. toimialansa viranhaltijan tai alaisensa johtokunnan puolestaan ratkaisemaan päätösvaltaansa kuuluvan asian,
2. kaupungin saatavien ja kaupungille tulevien suoritusten vakuuksien hyväksymistä, valvomista, muuttamista ja vapauttamista,
3. vahingonkorvauksen myöntämistä tapauksissa, joissa kaupunki on katsottava korvausvelvolliseksi, jollei vaadittu korvaus ylitä kaupunginhallituksen mahdollisesti vahvistamaa enimmäismäärää,
4. edustajansa valitsemista toimialueensa osakeyhtiöihin kaupunginhallituksen ohjeiden perusteella,
5. toimikunnan asettamista tilapäiseen tehtävään, enintään lautakunnan toimikaudeksi,
6. Toimialaansa kuuluvien maksujen ja taksojen hyväksyminen valtuuston hyväksymien periaatteiden mukaisesti
7. ennakkovaikutusten arviointia

### 27.1 § Kasvatus- ja opetuslautakunnan tehtävät ja toimivalta

Lautakunnan toimialana ovat kasvatuksen ja opetuksen toimialan hallinto, varhaiskasvatus, esiopetus, aamu- ja iltapäivätoiminta, perusopetus ja lukiokoulutus. Toimialana on lisäksi 2. asteen ammatillisen ja korkea-asteen koulutuksen kehitys ja seuranta.

Lautakunnan alaisena on kasvatus- ja opetuslautakunnan jaosto,

3 jäsentä.

### 27.1.1 § Kasvatus- ja opetuslautakunnan jaoston tehtävät ja toimivalta

Jaoston tehtävänä on:

1. erottaa oppilas peruskoulusta tai opiskelija lukiosta määräajaksi sekä tarvittaessa päättää määräaikaista erottamista koskevan päätöksen täytäntöönpanosta lainvoimaa vailla olevana sekä täytäntöönpanon aloittamisen ajankohdasta.
2. muut hallinnollista pakkoa edellyttävät päätökset.

Jaoston esittelijänä toimii kasvatus- ja opetusjohtaja ja asiantuntijoina tarvittaessa muut viranhaltijat.

### 27.2 § Hyvinvointilautakunnan tehtävät ja toimivalta

Lautakunnan toimialana ovat kirjasto- ja tietopalvelut, liikuntapalvelut mukaan lukien ulkoliikunta-alueiden hoito- ja kunnossapito, opisto- ja kulttuuripalvelut, toimialan alaiset tapahtumat, nuorisopalvelut ja nuorisovaltuusto sekä hyvinvoinnin ja terveyden edistämiseen (hyte-työ) liittyvät tehtävät.

Lautakunta päättää/vastaa

* lakisääteisten hyvinvoinnin ja terveyden ennaltaehkäisevien palveluiden järjestämisestä
* hyvinvointipalveluiden hinnoista ja taksoista
* Kauhajoen kaupungin koulujen liikuntasalien ja muiden tilojen käytöstä perittävistä maksuista sekä hyvinvointipalveluiden hinnastoista
* hyvinvointipalveluiden avustusten sekä palveluseteleiden jaosta
* menestyneiden kaupunkilaisten palkitsemisesta (mm. urheilu ja kulttuuri)
* hyvinvointipalveluiden sisäisestä ja ulkoisesta markkinointiviestinnästä
* hyvinvointikertomuksen vuosittaisesta raportista ja hyvinvointisuunnitelmasta
* osallisuuden sekä tasa-arvon ja yhdenvertaisuuden kehittämisestä
* muista mahdollisesti lautakunnan päätettäväksi osoitetuista asioista

### 27.3. § Teknisen lautakunnan tehtävät ja toimivalta

Lautakunnan toimialana on

* maankäytön suunnittelun kaupungille kuuluvat tehtävät,
* kaupungin toimesta tapahtuvan rakentamisen suunnittelu ja rakennuttaminen,
* kaupungin metsätalous,
* keskusvarikkopalvelut,
* mittaus- ja kartastopalvelut,
* kaupungin ruoka-, puhtaus- ja kiinteistöpalvelut,
* toimitilojen ja huoneistojen vuokraus sekä kiinteistöjen hallinta sekä käyttötehtävät,
* asuntolainat ja korjausavustusten neuvontapalvelut,
* kunnallistekniikan suunnittelu ja rakentaminen,
* katusuunnitelmien hyväksyntä ja kadunpito,
* yleisten alueiden, puistojen ja leikkikenttien kunnossapito- ja hoitotehtävät,
* yksityistieasiat ja liikenneturvallisuusasiat,
* kunnossa- ja puhtaanapitoa haittaavien ajoneuvojen siirtäminen,
* väestönsuojelun ja poikkeusoloihin varautumisen kaupungille kuuluvat tehtävät,
* vesihuollon yleinen kehittäminen ja alueelliseen vesihuollon yleissuunnitteluun osallistuminen,
* hulevesiä koskevien erityisten säännösten valvonta,
* ilmasto- ja energiastrategioiden toteuttaminen,
* öljyntorjuntatöiden jälkitorjunnan viranomaistehtävät,
* keskitetyt hallintopalvelut päävastuualueen molemmille lautakunnille sekä niiden alaiselle toiminnalle.

### 27.4 § Rakennuslautakunnan tehtävät ja toimivalta

Rakennuslautakunnan toimialana on rakentamislain 751/2023 mukaiset valvonta- ja viranomaistehtävät, rakentamisen neuvonta sekä korjausavustuksiin liittyvät viranomaistehtävät.

* päättää toimivallan siirtämisestä alaisilleen viranhaltijoille alueidenkäyttölain, rakentamislain, maankäyttö- ja rakennusasetuksen sekä valtioneuvoston asetuksen rakentamisesta mukaisissa asioissa
* ratkaisee luvan hakijan niin pyytäessä sijoittamisen edellytysten olemassaolon erillisellä päätöksellä (sijoittamislupa) [RakL 43 § 1. mom.]
* myöntää rakentamislain 46 §:n 2. mom. tarkoitetut rakentamisluvat,
* päättää RakL 46 §:ssä säädettyjen sijoittamisen edellytysten olemassaolosta useamman kuin yhden rakennuspaikan osalta [RakL 47 § 1. mom.],
* ratkaisee maisematyöluvat [RakL 54 §],
* ratkaisee purkamista koskevat luvat ja ilmoitukset [RakL 55 § ja 56 §],
* ratkaisee vähäiset poikkeamiset rakentamislupien yhteydessä [RakL 59 §],
* hoitaa rakentamisluvista kuulemisen ja tiedottamisen [RakL 63 §],
* hoitaa kuulemisen ja tiedottamisen poikkeamisluvasta ja maisematyöluvasta sekä rakentamisluvasta suunnittelutarvealueelle sijoittuvan rakennuspaikan osalta [RakL 64 §],
* hoitaa kuulemisen purkamisluvista [RakL 65 §],
* pyytää lausunnot purkamis- ja maisematyöluvista sekä rakentamisluvista [RakL 66 §],
* toimittaa rakennusten viranomaiskatselmusten tiedot rakennetun ympäristön tietojärjestelmään [RakL 72 §],
* toimittaa rakentamisen lupiin liittyvät tiedot rakennetun ympäristön tietojärjestelmään [RakL 73 §],
* antaa lupapäätöksissä tarvittavat lupamääräykset [RakL 76 §],
* ratkaisee maisematyöluvan puiden kaatamiseksi suunnitelmallista metsänkäsittelyä varten [RakL 77 § 3. mom.],
* määrää rakentamisluvissa rakennusten paikan merkitsemisistä [RakL 107 §],
* päättää asemakaava-alueella tapahtuvasta ojittamisesta tai toisen alueelle ojittamista varten sijoitettavan suojapenkereen sijoittamisesta tai pumppuaseman sijoittamisesta [RakL 132 § 2.mom.],

### 27.5 § Ympäristölautakunnan tehtävät ja toimivalta

Ympäristölautakunnan tehtävänä on toimia kuntien (Isojoki, Karijoki, Kauhajoki, Teuva) toimialansa lainsäädännön määräämänä toimielimenä. Lautakunnan toimialana ovat kuntien ympäristöhallinnosta annetussa laissa, ympäristösuojelulainsäädännössä, luonnonsuojelulaissa, ulkoilulaissa, maa-aineslaissa, jätelaissa, vesilaissa, vesihuoltolaissa, maastoliikennelaissa, terveydensuojelulaissa, elintarvikelainsäädännössä, tupakan myyntiä ja julkisten tilojen tupakointia rajoittavassa lainsäädännössä, nikotiinivalmisteiden myyntiä koskevassa lainsäädännössä, kemikaalilaissa ja eläinlääkintähuoltolaissa määrättyjen kunnille kuuluvien viranomaistehtävien hoito.

### 28 § Kuntien yhteiset toimielimet

### 28.1 § Jätelautakunta

Suupohjan kuntien yhteisenä jätehuoltotehtävistä vastaavana toimielimenä Teuvan kunnan organisaatiossa toimii Suupohjan jätelautakunta. Lautakunnalla on oma johtosääntö.

Lautakunnan toimialana on hoitaa ja päättää toimialueellaan kaikki jätelain kunnalle määräämät tehtävät lukuun ottamatta kuntien ympäristönsuojeluviranomaiselle kuuluvaa valvontatehtävää.

### 28.2 § Työllisyyslautakunta

Suupohjan työllisyysalueen kuntien yhteisenä työvoimaviranomaisena toimii Suupohjan koulutus- ja työllisyyskuntayhtymän organisaation työllisyyslautakunta. Lautakuntaa koskevat toimivalta ja säännöt ratkaistaan tarkemmin koulutus- ja työllisyyskuntayhtymän hallintosäännössä ja perussopimuksessa.

### 28.3 § Maaseutuhallinnon yhteistoiminta-alueen neuvottelukunta

Maaseutuhallinnossa kaupunginhallituksen alaisena kuntien yhteisenä toimielimenä toimii Isojoen, Karijoen ja Teuvan kuntien ja Kauhajoen kaupungin yhteinen yhteistoiminta-alueen neuvottelukunta.

### 29 § Viranhaltijoiden ratkaisuvalta

### 29.1 § Toimialajohtajan, tulosaluejohtajan ja toimintayksikön päällikön ratkaisuvalta

Toimialajohtajan tai tulosaluejohtajan yleiseen ratkaisuvaltaan kuuluu:

siirtää ratkaistavakseen annetun asian alaisensa viranhaltijan ratkaistavaksi

A. Toimialajohtajat
Toimialajohtajat ovat oman toimialansa tulosvastuullisia johtajia, jotka johtavat ja kehittävät omia toimialojaan kokonaisuudessaan. Toimialajohtaja päättää palvelutuotantoa koskevista asioista. Ratkaisun tulee toteuttaa lautakunnan ja valtuuston palvelun/suoritteen tuottamiselle asettamia määrä- ja laatutavoitteita. Toimialajohtajat toimivat vastuuhenkilöinä toimialansa tytär- ja osakkuusyhteisöjä koskevassa ohjauksessa ja valvonnassa. Toimialajohtajat vastaavat toimialansa hallinnosta, taloudesta, henkilöstöhallinnosta sekä asiakaspalvelusta.

Toimialajohtajan yleiseen toimivaltaan kuuluvat seuraavat asiat:

1. toimielimiä koskevien asioiden valmistelu ja esittely

2. toimialan prosessien sekä tulosalueiden ja niiden alaisten tulosyksiköiden tai toimintojen välisen yhteistyön järjestäminen ja kehittäminen

3. toimialan jakaminen toimintoihin

4. palvelutuotantoon ja resurssien käyttöön liittyvät asiat talousarvion puitteissa

5. lausunnon tai selvityksen antaminen toimialaansa koskevissa asioissa, ellei asia edellytä toimielimen käsittelyä

6. toimialansa seudullinen yhteistyö

7. tutkimusluvan antaminen

8. kertaluonteiset maksut tai korvaukset

9. toiminnan järjestämiseen liittyvien sopimusten hyväksyminen sekä toimialansa kehittämishankkeista päättäminen talousarvion puitteissa

B. Tulosaluejohtajat

Tulosalueen johtajaksi määrätyn tehtävänä on johtaa, valvoa ja kehittää oman tulosalueeseensa liittyvää toimintaa. Tulosaluejohtaja vastaa oman tulosalueensa hallinnosta, taloudesta, henkilöstöhallinnosta sekä asiakaspalvelusta. Tulosaluejohtaja asettuu organisaatiossa oman toimialansa toimialajohtajan alaisuuteen.

C. Toimintayksikön päällikkö

Toimintayksikön päällikön tehtävänä on johtaa, valvoa ja kehittää yksikkönsä toimintaa. Toimintayksikön päällikkö vastaa yksikkönsä hallinnosta, taloudesta, henkilöstöhallinnosta sekä asiakaspalvelusta. Toimintayksikön päällikkö asettuu organisaatiossa tulosaluejohtajan alaisuuteen.

Toimialajohtaja, tulosaluejohtaja tai toimintayksikön päällikkö ratkaisevat kukin välittömiä alaisiaan koskevat seuraavat henkilöstöasiat:

1. myöntää vuosiloman
2. myöntää sellaisen virkavapauden ja työloman, jonka saamiseen viranhaltijalla ja työntekijällä on lainsäädännön, virka- ja työehtosopimuksen nojalla ehdoton oikeus
3. myöntää harkinnanvaraisen palkattoman virkavapauden ja työloman enintään yhdeksi vuodeksi
4. määrää tarvittaessa henkilöstön lisä-, yli-, lauantai- ja sunnuntaityöhön sekä varallaoloon
5. pyytää terveydentilaa koskevia tietoja ja määrää terveydentilaa koskeviin tarkastuksiin ja tutkimuksiin
6. päättää alaisensa henkilöstön koulutuksesta

Hankinnat

Yksittäisistä hankinnoista päätetään myönnettyjen määrärahojen rajoissa ja hankintalain sekä kaupungin hankintaohjeistuksen mukaisesti siten, että;

1. kaupunginjohtaja päättää hankinnoista 100.000 €:n saakka
2. toimialajohtaja päättää hankinnoista 60.000 €:n saakka
3. tulosaluejohtaja päättää hankinnoista 30.000 €:n saakka
4. toimintayksikön päällikkö päättää hankinnoista 5.000 €:n saakka
5. rakennuttajan edustajana toimiva viranhaltija päättää urakkakohteiden kustannusarvioihin sisältyvistä lisä- tai muutostöistä hankekohtaisesti

Edellä mainittujen lisäksi toimielimet voivat delegoida niille asetettua ratkaisuvaltaa edelleen alaiselleen viranhaltijalle delegointipäätöksellä tai toimintasäännöllä.

### 29.2 § Kaupunginjohtajan erityinen ratkaisuvalta

Jollei toisin ole säädetty kaupunginjohtajalla on oikeus ratkaista asiat, jotka koskevat:

1. tiedotus-, neuvottelu- ja edustustilaisuuksien sekä kaupungissa pidettävien koulutustilaisuuksien järjestämistä,
2. huomionosoituksia ja kannatusilmoituksia talousarvion puitteissa;
3. markkinointitoimenpiteistä 25 000 euroon saakka
4. toimialajohtajien koulutusta, vuosilomaa tai virkavapautta hallintosäännön 45 §:n mukaisesti, sekä toimialajohtajan sijaisen määräämistä väliaikaisesti, enintään kuuden kuukauden ajaksi,
5. kaupungin lausunnon antamista sen alueelle haettavista elinkeino-, liikenne- ja vastaavista luvista.
6. kaupungintalon aukioloaikoja
7. kaupungin johtoryhmän jäsenten nimeämistä
8. työryhmien perustamista tarvittaessa ja jäsenten nimeäminen niihin
9. edustaa tai määrätä kaupungin muu viranhaltija tai kutsua luottamushenkilö edustamaan kaupunkia tuomioistuimissa, hallintoviranomaisissa, niiden yhteisöjen kokouksissa, joissa kunta on jäsenenä tai osakkaana, sekä neuvotteluissa, edustustilaisuuksissa ja edunvalvontatilaisuuksissa ellei asiasta ole erikseen toimielimen päätöstä
10. päättää määrärahojen puitteissa kaupungin osallistumisesta elinvoimaa ja aluekehitystä koskeviin hankkeisiin, jos hankkeen kaupungin rahoitusosuuden suuruus on alle 20 000 euroa.

### 29.3 § Hallintojohtajan erityinen ratkaisuvalta

Jollei toisin ole säädetty taikka johtosäännöllä määrätty, hallintojohtajalla on oikeus ratkaista asiat, jotka koskevat:

1. kaupungin henkilöstön palveluajan perusteella määräytyvien lisien myöntämistä,
2. yksittäisen tilapäisluoton ottamista noudattaen kaupunginhallituksen antamia ohjeita,
3. kaupungin sijoitustoimintaa noudattaen vahvistettuja sijoitusohjeita,
4. kaupungin panttikirjojen vapauttamista ja siirtoa
5. lahjoitusten ja testamenttien vastaanottamisesta kaupungille sekä perintöjen hakemisesta valtionkonttorilta kaupungille
6. kaupungin luottokorttien myöntämistä

### 29.4 § Kasvatus- ja opetusjohtajan erityinen ratkaisuvalta

Jollei toisin ole säädetty kasvatus- ja opetusjohtajalla on oikeus ratkaista seuraavat asiat:

1. päättää koululainsäädännössä ja varhaiskasvatuksen lainsäädännössä yksilöön liittyvistä asioista lautakunnan delegointipäätöksen pohjalta
2. antaa lausunnot koulukuljetuksia koskevan linjaliikenteen aikataulumuutoksista,
3. eron myöntäminen perusopetuksen ja lukiokoulutuksen opettajille

### 29.5 § Hyvinvointijohtajan erityinen ratkaisuvalta

Jollei toisin ole säädetty hyvinvointijohtajalla on oikeus ratkaista seuraavat asiat:

1. toimii alueellisissa ja valtakunnallisissa yhteistyöverkostoissa hyvinvointipalveluiden edustajana
2. päättää hyvinvointipalveluiden tilojen ja kaupungin liikuntapaikkojen luovuttamisesta tilapäisesti muuhun kuin oman yksikön käyttöön, sekä liikuntahallin ja koulujen liikuntasalien ja ulkoliikuntapaikkojen ja -alueiden käytöstä ilta-aikaan, viikonloppuina ja koulujen loma-aikoina
3. myöntää erityisliikuntakortit
4. toimii osallistamisen, tasa-arvon ja yhdenvertaisuuden kehittämisestä vastaavana viranhaltija

### 29.6 § Teknisen johtajan erityinen ratkaisuvalta

Jollei toisin ole säädetty teknisellä johtajalla on oikeus ratkaista seuraavat asiat:

1. lautakunnan määräämissä rajoissa valita suunnittelijat ja urakoitsijat sekä tehdä sopimukset rakennushankkeissa,
2. hyväksyä rakennussuunnitelmat ja työselitykset,
3. päättää rakennushankkeiden aikataulusta ja toteuttamistavasta sekä valvonnasta,
4. päättää kunnossa- ja puhtaanapitoa haittaavan ajoneuvon siirtämisestä,
5. hyväksyä liittymissopimukset, jos liittymismaksu määrätään taksan mukaisin perustein,
6. hyväksyä vastaanotettavaksi kaupungille ja luovutettavaksi käyttöön rakennushankkeet,
7. myöntää luvat johtojen, ojien, kilpien ja muiden sellaisten laitteiden sijoittamiseen kaupungin omistamalle maalle tai rakennuksiin,
8. päättää kulutusmaksut ja niitä koskevat sopimukset tapauksissa, missä maksu määräytyy taksan perusteella,
9. hyväksyä rakennustöiden vakuudet lautakunnan antamien yleisohjeiden mukaisesti,
10. myöntää luvan kaupungin alueen tilapäistä käyttöä varten,
11. päättää asuntotonttien luovutuksesta ja allekirjoittaa kaupungin puolesta asuntotontteja koskevat kauppakirjat ja vuokrasopimukset, jos kaupunginvaltuusto on määritellyt yleiset luovutusehdot,
12. myöntää perustellusta syystä lisäaikaa asuntotontin rakentamisvelvoitteelle enintään kaksi vuotta,
13. hyväksyä rakentamattoman asuntotontin edelleen luovutuksen,
14. päättää viljelys- ja puistoalueiden vuokrauksesta teknisen lautakunnan hyväksymien periaatteiden mukaisesti,
15. hyväksyä katualueiden haltuunottosopimukset, jos korvaus perustuu valtuuston vahvistamaan taksaan,
16. antaa todistuksen siitä, ettei kaupunki käytä etuostolain mukaista oikeuttaan,
17. antaa julkaisuluvan kaupungin karttamateriaaliin,

### 29.7 § Kaavoittajan erityinen ratkaisuvalta

Jollei toisin ole säädetty kaavoittajalla on oikeus ratkaista

seuraavat asiat:

1. antaa kaupunginhallituksen puolesta lausunnon kiinteistön muodostamista koskevista poikkeuslupa- ja muista hakemuksista,
2. antaa kaupungin lausunnon ja suostumuksen lupahakemuksiin silloin, kun se on tarpeen rajanaapuruuden johdosta,
3. antaa kaupungin puolesta lausunnon tarvittaessa lupahakemuksista, jotka koskevat rakentamislupaa suunnittelutarvealueilla tai rakentamisluvan yhteydessä tehtäviä vähäisiä poikkeamisia. Periaatteellisesti merkittävien ratkaisujen kyseessä ollessa lausunto pyydetään tarvittaessa kaupunginhallitukselta.
4. antaa lausunnon rakentamisluvan erityisten edellytysten olemassaolosta suunnittelutarvealueella. Periaatteellisesti merkittävien ratkaisujen kyseessä ollessa lausunto pyydetään tarvittaessa kaupunginhallitukselta.
5. antaa lausunnon ympäristölupa- ja YVA-hankkeissa sekä muissa maankäyttöä koskevissa hankkeissa, mikäli hankkeella ei ole merkittävää vaikutusta kaupungin etuun.
6. päättää poikkeamisen myöntämisestä rakentamislain 57§:n nojalla sellaisten rakennusten tai rakennelmien osalta, joille ei edellytetä rakentamislain 42 §, 61 § ja 62 §:n mukaista muuta lupaharkintaa.

### 29.8 § Rakennustarkastajan erityinen ratkaisuvalta

Sen lisäksi mitä muualla rakennustarkastajan tehtävistä on säädetty ja määrätty, rakennustarkastajan tehtävänä on viranhaltijalle rakennuslautakunnan delegointipäätöksellä sekä alueidenkäyttölain, rakentamislain, maankäyttö- ja rakennusasetuksen ja valtioneuvoston asetuksen rakentamisesta mukaisten asioiden hoitaminen.

### 29.9 § Ympäristöpalvelujohtajan erityinen toimivalta

Jollei toisin ole säädetty ympäristöpalvelujohtajalla on oikeus ratkaista asiat, jotka koskevat:

1. Vastaa ympäristöpalvelujen toimialan johtamisesta, taloudesta, toiminnan kehittämisestä ja yhteensovittamisesta.
2. Vastaa lautakunnan asioiden valmistelusta ja niiden täytäntöönpanosta

### 30 § Toimivallan edelleen siirtäminen

Toimielin voi siirtää sille tässä luvussa määrättyä toimivaltaa edelleen alaiselleen viranomaiselle. Se, jolle toimivaltaa on edelleen siirretty, ei voi enää siirtää toimivaltaa edelleen.

### 31 § Toimivalta päättää asiakirjan antamisesta

Kaupunginhallituksen hyväksymä tiedonhallintaohje määrittelee asiakirjojen antamisperiaatteet.

### 32 § Asian ottaminen kaupunginhallituksen käsiteltäväksi

Asian ottamisesta kaupunginhallituksen käsiteltäväksi voi päättää kaupunginhallitus, kaupunginhallituksen puheenjohtaja ja kaupunginjohtaja.

### 33 § Kaupunginhallituksen otto-oikeuden rajoitus

Kaupunginhallituksella ei ole otto-oikeutta ympäristölautakunnan päätöksiin.

### 34 § Asian ottaminen lautakunnan käsiteltäväksi

Asia voidaan kuntalain 92 §:n mukaisesti ottaa lautakunnan käsiteltäväksi, jollei ole ilmoitettu asian ottamisesta kaupunginhallituksen käsiteltäväksi.

Asian ottamisesta lautakunnan käsiteltäväksi voi päättää lautakunnan ja sen puheenjohtajan lisäksi lautakunnan esittelijä.

### 35 § Ottokelpoisen päätöksen ilmoittaminen

Kaupunginhallituksen alaisen viranomaisen ja kaupunginhallituksen jaoston on ilmoitettava kaupunginhallitukselle tekemistään ottokelpoisista päätöksistä lukuun ottamatta sellaisia asioita tai asiaryhmiä, joista kaupunginhallitus on päättänyt, ettei se käytä otto-oikeuttaan.

Lautakunnan alaisen viranomaisen sekä lautakunnan jaoston on ilmoitettava lautakunnalle tekemistään ottokelpoisista päätöksistä lukuun ottamatta sellaisia asioita tai asiaryhmiä, joista lautakunta on ilmoittanut, ettei se käytä otto-oikeuttaan.

Seuraavia viranhaltijapäätöksiä ei tarvitse saattaa tiedoksi kaupunginhallitukselle ja lautakunnille:

* päätökset, jotka koskevat virka- ja työehtosopimusten määräyksiin perustuvia, keskeytyksiä ja muutoksia, kuten esim.
* vuosi- ja sairaslomat, koulutuspäätökset ym., joihin työntekijällä on sopimusten mukainen ehdoton oikeus tai joihin hänellä ei ole muutoksenhakuoikeutta sekä
* määräaikaiset/sijaiset, alle 6 kk mittaiset työsopimukset ja virkamääräykset
* henkilöstölle palveluajan perusteella myönnetyt lisät
* alle 6 kk mittaiset harkinnanvaraiset virkavapaudet

Ilmoitus on tehtävä neljän päivän kuluessa pöytäkirjan tarkastamisesta. Jos pöytäkirjaa ei tarkasteta, määräaika lasketaan pöytäkirjan allekirjoittamisesta.

Ilmoitus tehdään sähköisesti kaupunginhallituksen (ja lautakunnan) puheenjohtajalle ja esittelijälle.

Päätökset niissä asioissa, joista ei tarvitse ilmoittaa, voidaan otto-oikeuden estämättä panna täytäntöön, jollei yksittäistapauksessa ole ilmoitettu asian ottamisesta kaupunginhallituksen (tai lautakunnan) käsiteltäväksi.

Ilmoitus otto-oikeuden käytöstä on tehtävä kuntalaissa säädetyn oikaisuvaatimusajan kuluessa.

## 5 a Luku

## Normaalista toimivallasta poikkeaminen

### 36 a § Normaalista toimivallasta poikkeaminen ja raportointi

Hallintosäännön muiden lukujen toimivaltamääräyksistä voidaan poiketa välttämättömän syyn vuoksi. Tällaisia syitä voivat olla esimerkiksi henkeen ja terveyteen kohdistuvat uhat sekä elintärkeiden palveluiden keskeytymiseen, talouteen, kiinteistöihin, muuhun omaisuuteen tai ympäristöön kohdistuvat uhat, jotka aiheuttavat välittömän vaaran tai muun vakavan toiminnallisen tai taloudellisen riskin.

Kaupunginjohtaja voi käyttää normaalista toimivallasta poikkeavaa päätösvaltaa kunnan palvelujen turvaamiseksi ja tilanteen normalisoimiseksi välttämättömän syyn vuoksi.

Toimialajohtaja voi käyttää normaalista toimivallasta poikkeavaa päätösvaltaa kunnan palvelujen turvaamiseksi ja tilanteen normalisoimiseksi omalla toimialallaan välttämättömän syyn vuoksi, ellei kaupunginjohtaja päätä asiasta.

Kaupunginhallitukselle tulee raportoida 36 a §:ään perustuvalla toimivallalla tehdyistä päätöksistä.

### 36 b § Normaalista toimivallasta poikkeavan päätösvallan käyttöön ottaminen määräajaksi kaupunginhallituksen päätöksellä

Kaupunginhallitus voi vahvistaa kaupunginjohtajan ja toimialajohtajan normaalista toimivallasta poikkeavan päätösvallan määräajaksi 36 a §:ssä mainitun välttämättömän syyn vuoksi.

Kaupunginhallitus voi vahvistamisen sijaan, sekä ennen määräajan päättymistä todeta, ettei normaalista toimivallasta poikkeavan päätösvallan käytölle ole enää perusteita.

## 6 Luku

## Toimivalta henkilöstöasioissa

### 37 § Kaupunginhallituksen yleistoimivalta henkilöstöasioissa

Mikäli toimivallasta henkilöstöasioissa ei ole säädetty laissa eikä määrätty hallintosäännössä, toimivalta on kaupunginhallituksella.

### 38 § Viran perustaminen ja lakkauttaminen sekä virkanimikkeen muuttaminen

Kaupunginhallitus päättää viran perustamisesta ja lakkauttamisesta

Kaupunginhallitus ja lautakunta päättävät alaistensa viranhaltijoiden ja työsuhteisten nimikkeen muuttamisesta henkilöstöjaoston vahvistamien perusteiden mukaan.

### 39 § Virkasuhteen muuttaminen työsuhteeksi

Kaupunginhallitus päättää virkasuhteen muuttamisesta työsuhteeksi tilanteessa, jossa viran tehtäviin ei kuulu julkisen vallan käyttöä.

### 40 § Kelpoisuusvaatimukset

Kaupunginjohtajan viran kelpoisuusvaatimuksista päättää kaupunginhallitus.

Virkasuhteeseen ottava viranomainen päättää viran kelpoisuusvaatimuksista, jos niistä ei ole päätetty virkaa perustettaessa. Toimialajohtajien kelpoisuusvaatimuksista päättää kaupunginhallitus.

Jos henkilö otetaan virkasuhteeseen ilman, että tehtävää varten on perustettu virkaa, kelpoisuusvaatimuksista päättää virkasuhteeseen ottava viranomainen.

Henkilöstöltä vaadittavasta kelpoisuudesta pidetään erillistä luetteloa.

### 41 § Haettavaksi julistaminen

Viran tai virkasuhteen julistaa haettavaksi virkasuhteeseen ottamisesta päättävä viranomainen. Kun virkasuhteeseen ottamisesta päättävä viranomainen on valtuusto, viran tai virkasuhteen julistaa kuitenkin haettavaksi kaupunginhallitus.

### 42 § Palvelussuhteeseen ottaminen ja palkan määrääminen

Kaupunginvaltuusto päättää kaupunginjohtajan valinnasta. Kaupunginhallitus päättää toimialajohtajien valinnasta.

Kaupunginhallitus päättää alaistensa tulosaluejohtajien valinnasta

Lautakunta päättää tulosaluejohtajien valinnasta.

Toimialajohtaja tai tulosaluejohtaja päättää muun henkilöstön valinnasta, ellei hän ole antanut tehtävää toimintayksikön päällikölle.

Koeajan määräämisestä tai siitä sopimisesta ja koeajan pituudesta päättää se, joka ottaa palvelussuhteeseen.

Palkan määrästä henkilöjaoston vahvistamien perusteiden mukaisesti, palvelussuhteen päättymisestä ja lomauttamisesta päättää se, joka valitsee henkilön.

### 43 § Ehdollisen valintapäätöksen vahvistaminen

Ehdollisen valintapäätöksen vahvistaa palvelussuhteeseen ottamisesta päättänyt viranomainen. Valtuuston ehdollisen valintapäätöksen vahvistaa kuitenkin kaupunginhallitus.

Ehdollisen valintapäätöksen raukeamisen toteaa päätöksellään palvelussuhteeseen ottamisesta päättänyt viranomainen.

### 44 § Virkaan ottaminen virkaan valitun irtisanouduttua ennen virantoimituksen alkamista

Jos haettavana olleeseen virkaan tai virkasuhteeseen valittu irtisanoutuu ennen virantoimituksen alkamista, eikä varalle ole valittu ketään, voidaan viranhaltija valita niiden virkaa tai virkasuhdetta hakeneiden joukosta, jotka ilmoittavat hakemuksensa olevan edelleen voimassa.

### 45 § Virkavapaus ja työloma

Valinnasta päättävä viranomainen ratkaisee alaisensa henkilöstön virkavapauden ja työloman myöntämisen, jollei 15, tai 29.1 §:stä muuta johdu.

Sijaisen määrää tarvittaessa se viranomainen, joka myöntää virkavapauden tai työloman. Sijaisen palkkauksesta päättää valinnan suorittava viranomainen.

### 46 § Virka- ja työehtosopimuksen harkinnanvaraisten määräysten soveltaminen

Mikäli tässä luvussa ei ole toisin määrätty, virka- ja työehtosopimuksen harkinnanvaraisten määräysten soveltamisesta päättää lähiesihenkilö noudattaen henkilöstöjaoston antamia yleisiä toimintaohjeita.

### 47 § Viranhaltijan siirtäminen toiseen virkasuhteeseen

Viranhaltijan siirtämisestä toiseen virkasuhteeseen kunnallisen viranhaltijalain 24 §:n nojalla päättää viranomainen, jolla on toimivalta molempiin virkasuhteisiin ottamisessa. Jos toimivalta on eri viranomaisilla, siirtämisestä päättää kaupunginjohtaja.

### 48 § Sivutoimet

Sivutoimiluvan myöntämisestä sekä sivutoimen vastaanottamisen ja pitämisen kieltämisestä päättää se viranomainen, joka valitsee ko. viranhaltijan. Valtuuston valitsemien kohdalla päätöksen tekee kuitenkin kaupunginhallitus.

### 49 § Viranhaltijan työ- ja toimintakyvyn selvittäminen

Kaupunginhallituksen puheenjohtaja päättää kunnallisen viranhaltijalain 19 §:n nojalla terveydentilaa koskevien tietojen pyytämisestä kaupunginjohtajalta sekä kaupunginjohtajan määräämisestä terveydentilaa koskeviin tarkastuksiin ja tutkimuksiin.

Lähiesihenkilö päättää kunnallisen viranhaltijalain 19 §:n nojalla terveydentilaa koskevien tietojen pyytämisestä alaiseltaan viranhaltijalta sekä viranhaltijan määräämisestä terveydentilaa koskeviin tarkastuksiin ja tutkimuksiin.

### 50 § Virantoimituksesta pidättäminen

Kunnallisen viranhaltijalain 48 §:n mukaan valtuusto päättää kaupunginjohtajan virantoimituksesta pidättämisestä. Valtuuston puheenjohtaja voi ennen valtuuston kokousta päättää kaupunginjohtajan väliaikaisesta virantoimituksesta pidättämisestä.

Kaupunginhallitus ja lautakunta päättävät alaisensa viranhaltijan virantoimituksesta pidättämisestä.

Kaupunginjohtaja voi ennen kaupunginhallituksen kokousta päättää kaupunginhallituksen alaisen viranhaltijan väliaikaisesta virantoimituksesta pidättämisestä.

Toimialajohtaja voi ennen lautakunnan kokousta päättää lautakunnan alaisen viranhaltijan väliaikaisesta virantoimituksesta pidättämisestä.

### 51 § Virkasuhteen ja työsuhteen muuttaminen osa-aikaiseksi

Virkasuhteen ja työsuhteen muuttamisesta osa-aikaiseksi päättää palvelussuhteeseen ottava viranomainen.

### 52 § Lomauttaminen

Kaupunginhallitus päättää henkilöstön lomauttamisen periaatteista ja linjaa lomautuksen piiriin kuuluvat henkilöryhmät ja lomautuksen keston.

Kaupunginhallituksen henkilöstöjaosto antaa ohjeita lomautuksen täytäntöönpanosta.

Viranhaltijan ja työntekijän lomauttamisesta toistaiseksi tai määräajaksi päättää palvelukseen ottava viranomainen, valtuuston valitsemien kohdalla kuitenkin kaupunginhallitus.

### 53 § Palvelussuhteen päättyminen

Palvelussuhteen purkamisesta koeajalla, irtisanomisesta, purkamisesta ja purkautuneena pitämisestä päättää palvelussuhteeseen ottava viranomainen.

Viranhaltijan ilmoitus virkasuhteen irtisanomisesta ja työntekijän ilmoitus työsuhteen irtisanomisesta saatetaan palvelussuhteeseen ottamisesta päättäneen viranomaisen tietoon.

### 54 § Menetettyjen ansioiden korvaaminen

Viranhaltijalle kunnallisen viranhaltijalain 45 §:n nojalla maksettavasta korvauksesta päättää henkilöstöjaosto.

### 55 § Palkan takaisinperiminen

Aiheettomasti maksetun palkan tai muun virkasuhteesta johtuvan taloudellisen etuuden takaisinperinnästä päättää henkilöstöjaosto.

## 7 Luku

## Tiedonhallinnan ja asiakirjahallinnon järjestäminen

### 56 § Kaupunginhallituksen tiedonhallinnan tehtävät

Kaupunginhallitus vastaa siitä, että tiedonhallintalain 4.2 §:n vastuut, käytännöt ja valvonta on määritelty kaupungissa.

Tiedonhallinnan toteuttamisessa kaupunginhallituksella on vastuu

1. tiedonhallintalain mukaisten kuvausten koostamisesta ja ylläpidosta (tiedonhallintamalli, muutosvaikutusten arviointi ja asiakirjajulkisuutta koskeva kuvaus),
2. tiedonhallintalaissa säädetystä tietoaineistojen sähköiseen muotoon muuttamisesta ja saatavuudesta,
3. tietoturvallisuusjärjestelyistä, tietojärjestelmien toiminnasta ja yhteentoimivuudesta sekä tietovarantojen yhteentoimivuudesta,
4. asianhallinnan ja palvelujen tiedonhallinnan järjestämisestä sekä tietoaineistojen säilyttämisen järjestämisestä.

### 57 § Tiedonhallinnan vastuiden määritys

Kaupungin tiedonhallinnan toteutusta johtaa kaupunginhallituksen alaisena kaupunginjohtaja ja yleisestä ohjauksesta vastaa hallintojohtaja.

Tiedonhallinnan johtamisessa huolehditaan siitä, että kaupungissa on ajantasaiset ohjeet, henkilöstöllä ja kaupungin lukuun toimivilla on tarjolla koulutusta, käytössä ovat asianmukaiset työvälineet, tiedonhallinnan vaatimukset huomioidaan hankinnoissa ja sopimuksissa sekä valvonta on riittävää.

Tiedonhallinnan vastuualueista hallintojohtaja vastaa tietoturvallisuuteen, tietojärjestelmiin ja tietovarantoihin liittyvistä asioista.

Asiakirjahallintoa ja arkistotointa johtava viranhaltija vastaa asianhallintaan sekä tietoaineistojen arkistointiin ja tuhoamiseen liittyvistä asioista. Hallintojohtaja ja asiakirjahallintoa johtava viranhaltija vastaavat yhdessä tiedonhallintamallin ylläpitämisestä ja päivittämisestä vastuualueidensa mukaisesti. Tietosuoja-asetuksen mukaisen selosteen sisällöstä vastaa tietosuojavastaava.

### 58 § Kaupunginhallituksen asiakirjahallinnon tehtävät

Kaupunginhallitus vastaa siitä, että asiakirjahallinnon vastuut, ohjeistus, käytännöt ja valvonta on määritelty kaupungin eri tehtävissä.

Lisäksi, huolehtien arkistolain 7-9 § mukaisista velvoitteista, kaupunginhallitus

1. määrää kaupungin asiakirjahallintoa, arkistotointa ja arkistonmuodostusta johtavan viranhaltijan,
2. antaa tarkemmat määräykset asiakirjahallinnon hoitamisesta ja asiakirjahallinnon johtavan viranhaltijan, toimialojen sekä toimialojen asiakirjahallinnosta vastaavien henkilöiden tehtävistä,
3. päättää tiedonohjaussuunnitelman (TOS, eAMS, AMS) yleisistä periaatteista (sisältö, laadinnan vastuut, vahvistaminen käyttöön, valvonta ja seuranta) sekä
4. nimeää kaupungin arkistonmuodostajat ja rekisterinpitäjät, mikäli hallintosäännössä ei ole määrätty rekisterinpitäjää.
5. päättää tiedonhallintaohjeesta

### 58.1 § Asiakirjahallintoa ja arkistotointa johtavan viranhaltijan tehtävät

Asiakirjahallintoa johtava viranhaltija johtaa kaupunginhallituksen alaisena asiakirjahallintoa ja vastaa kaupungin pysyvästi säilytettävistä asiakirjatiedoista sekä

1. vastaa kaupunginhallituksen asiakirjahallinnon viranomaistehtävien valmistelusta ja täytäntöönpanosta,
2. ohjaa ja kehittää asiakirjahallintoa osana kaupungin tiedonhallintaa,
3. hyväksyy kaupungin tietojenkäsittelyn, säilytyksen ja arkistoinnin ohjeistuksen,
4. vastaa päätearkistosta ja pysyvästi säilytettävistä asiakirjatiedoista,
5. laatii kaupungin asiakirjahallinnon ohjeen ja valvoo, että tehtävät hoidetaan annettujen ohjeiden mukaisesti sekä
6. huolehtii asiakirjahallintoon liittyvästä koulutuksesta ja neuvonnasta.

### 58.2 § Asiakirjojen antamisesta päättäminen

Toimielimen ja viranhaltijan päätöksistä tiedon ja asiakirjan antamisessa ei ole oikaisu- eikä otto-oikeutta, vaan niistä haetaan muutosta hallintovalituksella suoraan hallinto-oikeudelta laissa oikeudenkäynnissä hallintoasioissa määrätyn mukaisesti.

### 58.3 § Puhevallan käyttäminen

Toimiala kantaa ja vastaa kaupungin puolesta ja valvoo tuomioistuimissa ja virastoissa kaupungin etua ja oikeutta kaikissa toimialaansa kuuluvissa asioissa, jollei kaupunginjohtaja tai kaupunginhallituksen siihen asiaan määräämä edustaja niissä esiinny.

### 59 § Lautakunnan / toimialan asiakirjahallinnon tehtävät

Lautakunta / toimiala huolehtii oman toimialansa asiakirjatietojen hoitamisesta annettujen määräysten ja ohjeiden mukaisesti sekä nimeää asiakirjahallinnon vastuuhenkilön omalla toimialallaan.

# II OSA

# Talous ja valvonta

## 8 Luku

## Taloudenhoito

### 60 § Talousarvio ja taloussuunnitelma

Kaupunginhallitus hyväksyy suunnittelukehykset ja talousarvion laadintaohjeet. Toimielimet laativat talousarvioehdotuksensa.

Valtuusto hyväksyy talousarviossa toimielimelle sitovat tehtäväkohtaiset toiminnan ja talouden tavoitteet sekä niiden edellyttämät määrärahat ja tuloarviot, sekä kuntakonsernin toiminnan ja talouden tavoitteet. Määräraha ja tuloarvio otetaan talousarvioon nettomääräisenä.

### 61 § Talousarvion täytäntöönpano

Kaupunginhallitus, lautakunnat ja johtokunnat hyväksyvät talousarvioon perustuvan käyttösuunnitelmansa. Käyttösuunnitelma voi muodostua myös sopimusohjausmalliin liittyvistä sopimuksista. Toimielin voi siirtää käyttösuunnitelman hyväksymistä koskevaa toimivaltaa alaiselleen viranhaltijalle.

### 62 § Toiminnan ja talouden seuranta

Toimielimet seuraavat talousarvion toteutumista kuukausittain.

Toiminnan ja talouden toteutumisesta raportoidaan toimielimille talousarvion hyväksymisen yhteydessä päätetyllä tavalla.

### 63 § Talousarvion sitovuus

Talousarviosta päättäessään valtuusto määrittelee, mitkä ovat valtuuston sitovina hyväksymät toiminnan tavoitteet. Valtuusto antaa talousarvion noudattamista koskevat määräykset, miten talousarvio ja sen perustelut sitovat kunnan viranomaisia.

Kaupunginhallitus voi päättää sellaisen maksun suorittamisesta, joka on kuntaa sitova ja kiireellisesti maksettava, vaikka tarkoitukseen ei ole määrärahaa käytettävissä.

Kaupunginhallituksen on viipymättä tehtävä valtuustolle esitys määrärahan myöntämisestä tai korottamisesta.

### 64 § Talousarvion muutokset

Talousarvioon tehtävät muutokset on esitettävä valtuustolle siten, että valtuusto ehtii käsitellä muutosehdotukset talousarviovuoden aikana. Talousarviovuoden jälkeen talousarvion muutoksia voidaan käsitellä vain poikkeustapauksissa. Tilinpäätöksen allekirjoittamisen jälkeen valtuustolle ei voi enää tehdä talousarvion muutosehdotusta.

Määrärahan muutosesityksessä on selvitettävä myös muutoksen vaikutus toiminnan tavoitteisiin ja tuloarvioihin. Vastaavasti toiminnan tavoitteiden tai tuloarvion muutosesityksessä on selvitettävä muutoksen vaikutukset määrärahoihin.

Valtuusto päättää toimielinten määrärahojen ja tavoitteiden muutoksista, kun organisaatiota muutetaan talousarviovuoden aikana.

### 65 § Omaisuuden luovuttaminen ja vuokraaminen

Kaupungin omaisuuden luovuttamisesta ja vuokraamisesta päättää kaupunginhallitus valtuuston hyväksymien perusteiden mukaisesti. Kaupunginhallitus voi siirtää toimivaltaansa muille toimielimille ja viranhaltijoille. (Ks. kaupunginhallituksen tehtävät 26 §)

### 66 § Poistosuunnitelman hyväksyminen

Valtuusto hyväksyy suunnitelmapoistojen perusteet.

Kaupunginhallitus hyväksyy hyödyke- tai hyödykeryhmäkohtaiset poistosuunnitelmat.

Kaupunginhallitus vahvistaa poistolaskennan pohjaksi pienhankintarajan.

### 67 § Rahatoimen hoitaminen

Kaupungin rahatoimen tehtäviä ovat maksuvalmiuden ylläpitäminen, maksuliikenteen hoito, lainarahoitus ja rahavarojen sijoittaminen.

Valtuusto päättää kaupungin kokonaisvarallisuuden hoidon ja sijoitustoiminnan perusteista. Valtuusto päättää lainan ottamisen ja lainan antamisen periaatteista. Talousarvion hyväksymisen yhteydessä valtuusto päättää antolainojen ja vieraan pääoman muutoksista.

Kaupunginhallitus päättää lainan ottamisesta ja lainan antamisesta noudattaen valtuuston hyväksymiä periaatteita.

Hallintojohtaja päättää yhteistoiminnassa kaupunginjohtajan kanssa vanhojen

lainasopimusten muutoksista, lainakannan korkoriskien hallinnasta ja siinä käytettävistä instrumenteista.

Muutoin kaupungin rahatoimesta vastaa kaupunginhallitus.

Rahatoimen käytännön hoitamisesta vastaa hallintojohtaja tai hänen määräämänsä.

### 68 § Maksuista päättäminen

Valtuusto päättää kaupungin palveluista ja muista suoritteista perittävien maksujen yleisistä perusteista.

Kaupunginhallitus päättää tarkemmin maksujen perusteista ja euromääristä, jos niistä ei ole tässä säännössä muualla säädetty. Kaupunginhallitus voi siirtää maksuista päättämiseen liittyvää toimivaltaansa alaiselleen viranomaiselle.

### 69 § Asiakirjojen antamisesta perittävät maksut

Pöytäkirjanotteesta, kopiosta tai muusta tulosteesta peritään sivukohtainen maksu. Jos tiedon esille hakeminen vaatii erityistoimenpiteitä, tiedonhausta peritään kiinteä perusmaksu, joka porrastetaan haun vaativuuden mukaan. Kopiosta ja tulosteesta peritään tällöin kiinteän perusmaksun lisäksi sivukohtainen maksu.

Tiedon saanti asiakirjoista on maksutonta, kun kyseessä on tiedon antaminen julkisuuslain 34 §:n mukaisesti.

Kaupunginhallitus päättää tarkemmin asiakirjojen antamisesta perittävien maksujen perusteista ja euromääristä.

## 9 Luku

## Ulkoinen valvonta

### 70 § Ulkoinen ja sisäinen valvonta

Kunnan hallinnon ja talouden valvonta järjestetään siten, että ulkoinen ja sisäinen valvonta yhdessä muodostavat kattavan valvontajärjestelmän.

Ulkoinen valvonta järjestetään toimivasta johdosta riippumattomaksi. Ulkoisesta valvonnasta vastaavat tarkastuslautakunta ja tilintarkastaja.

Sisäinen valvonta on osa johtamista. Kaupunginhallitus vastaa sisäisen valvonnan järjestämisestä.

### 71 § Tarkastuslautakunnan kokoukset

Tilintarkastajalla on läsnäolo- ja puheoikeus lautakunnan kokouksissa. Tilintarkastajalla ja lautakunnan määräämillä luottamushenkilöillä ja viranhaltijoilla on läsnäolovelvollisuus lautakunnan kokouksessa lautakunnan niin päättäessä.

Kaupunginhallitus ei voi määrätä edustajaansa tarkastuslautakunnan kokouksiin.

Tarkastuslautakunnan päätökset tehdään ilman viranhaltijaesittelyä puheenjohtajan selostuksen pohjalta.

Kokousmenettelyssä noudatetaan muutoin 15 luvun määräyksiä.

### 72 § Tarkastuslautakunnan tehtävät ja raportointi

Sen lisäksi mitä kuntalain 121 §:ssä säädetään, tarkastuslautakunnan on

1. seurattava tilintarkastajan tarkastussuunnitelman toteutumista sekä muutoinkin seurattava tilintarkastajan tehtävien suorittamista ja tehtävä tarpeen mukaan esityksiä tilintarkastuksen kehittämiseksi,
2. huolehdittava, että tilintarkastusta varten on tarpeelliset voimavarat, jotka mahdollistavat tilintarkastuksen suorittamisen julkishallinnon hyvän tilintarkastustavan edellyttämässä laajuudessa sekä
3. tehtävä aloitteita ja esityksiä tarkastuslautakunnan, tilintarkastajan ja sisäisen tarkastuksen tehtävien yhteensovittamisesta mahdollisimman tarkoituksenmukaisella tavalla.

Arvioinnin tulokset raportoidaan vuosittain valtuustolle annettavassa arviointikertomuksessa. Ennen arviointikertomuksen valmistumista tarkastuslautakunta voi antaa valtuustolle tarpeelliseksi katsomiaan selvityksiä. Tarkastuslautakunta voi raportoida tilikauden aikana valtuustolle myös muista merkittävistä havainnoista.

### 73 § Sidonnaisuusilmoituksiin liittyvät tehtävät

Tarkastuslautakunta valvoo kuntalain 84 §:ssä tarkoitetun sidonnaisuuksien ilmoittamisvelvollisuuden noudattamista ja huolehtii sidonnaisuusrekisterin julkisten tietojen julkaisemisesta kunnan verkkosivuilla.

Tarkastuslautakunta on sidonnaisuusrekisterin rekisterinpitäjä.

Tarkastuslautakunnan on saatettava sidonnaisuusilmoitukset valtuustolle tiedoksi kerran vuodessa, viimeistään marraskuuhun mennessä.

### 74 § Tilintarkastusyhteisön valinta

Tilintarkastusyhteisö valitaan enintään kuuden tilikauden hallinnon ja talouden tarkastamista varten. Kaupungin tytäryhteisön tilintarkastajaksi on valittava kaupungin tilintarkastusyhteisö, jollei tästä poikkeamiseen ole perusteltua tarkastuksen järjestämiseen liittyvää syytä.

### 75 § Tilintarkastajan tehtävät

Tilintarkastajan tehtävistä säädetään kuntalain 123 §:ssä.

### 76 § Tarkastuslautakunnan antamat tehtävät

Tilintarkastaja voi ottaa tarkastuslautakunnalta toimeksiantoja lautakunnan käsiteltävien asioiden valmisteluun ja täytäntöönpanoon liittyvien tehtävien suorittamisesta, mikäli ne eivät ole ristiriidassa julkishallinnon hyvän tilintarkastustavan kanssa.

### 77 § Tilintarkastuskertomus ja muu raportointi

Tilintarkastuskertomuksesta säädetään kuntalain 125 §:ssä. Tilintarkastaja ilmoittaa havaitsemistaan olennaisista epäkohdista viipymättä kaupunginhallitukselle annettavassa tilintarkastuspöytäkirjassa.

Tilintarkastuspöytäkirja annetaan tiedoksi tarkastuslautakunnalle.

Tilintarkastaja raportoi tarkastussuunnitelman toteutumisesta ja tarkastushavainnoistaan tarkastuslautakunnan määräämällä tavalla.

## 10 Luku

## Sisäinen valvonta ja riskienhallinta

### 78 § Kaupunginhallituksen sisäisen valvonnan ja riskienhallinnan tehtävät

Kaupunginhallitus vastaa kokonaisvaltaisen sisäisen valvonnan ja riskienhallinnan järjestämisestä, sekä

1. hyväksyy sisäistä valvontaa ja riskienhallintaa koskevat ohjeet ja menettelytavat,
2. valvoo, että sisäinen valvonta ja riskienhallinta toimeenpannaan ohjeistuksen mukaisesti ja tuloksellisesti sekä
3. antaa toimintakertomuksessa tiedot sisäisen valvonnan ja riskienhallinnan järjestämisestä ja keskeisistä johtopäätöksistä sekä selvityksen konsernivalvonnasta ja merkittävimmistä riskeistä ja epävarmuustekijöistä.
4. vastaa sisäisen valvonnan järjestämisestä ja yhteen sovittamisesta siten, että kaupungin toiminnan laillisuus ja tuloksellisuus varmistetaan,
5. hyväksyy sisäisen tarkastuksen suunnitelman, johon perustuen arvioidaan riskienhallinta-, valvonta-, johtamis- ja hallintoprosessien tuloksellisuutta,
6. vastaa riskienhallinnan järjestämisestä siten, että kaupungin toiminnan olennaiset riskit tunnistetaan ja kuvataan, riskin toteutumisen vaikutukset, toteutumisen todennäköisyys ja mahdollisuudet hallita riskiä arvioidaan sekä
7. hyväksyy sisäistä valvontaa ja riskienhallinta koskevan toimintakertomukseen otettavan osion.

### 79 § Lautakunnan ja johtokunnan sisäisen valvonnan ja riskienhallinnan tehtävät

Lautakunta ja johtokunta vastaavat toimialallaan sisäisen valvonnan ja riskienhallinnan järjestämisestä, toimeenpanon valvonnasta ja tuloksellisuudesta sekä raportoivat kaupunginhallitukselle sisäisen valvonnan ja riskienhallinnan järjestämisestä ja keskeisistä johtopäätöksistä.

### 80 § Viranhaltijoiden ja esihenkilöiden sisäisen valvonnan ja riskienhallinnan tehtävät

Kaupunginjohtaja, toimialojen ja tulosalueiden johtavat viranhaltijat vastaavat sisäisen valvonnan ja riskienhallinnan toimeenpanosta ja tuloksellisuudesta toimialallaan ja tulosalueellaan, ohjeistavat alaisiaan toimintayksiköitä sekä raportoivat kaupunginhallituksen antamien ohjeiden mukaisesti.

Toimintayksiköiden päälliköt vastaavat yksikön riskien tunnistamisesta, arvioinnista, riskienhallinnan toimenpiteiden toteutuksesta ja toimivuudesta sekä raportoivat kaupunginhallituksen antamien ohjeiden mukaisesti.

Konsernijohto vastaa konserniyhteisöjen ohjauksesta sekä yhteisöjen sisäisen valvonnan ja riskienhallinnan järjestämisen ja tuloksellisuuden valvonnasta.

### 81 § Sisäisen tarkastuksen tehtävät

Sisäinen tarkastus arvioi objektiivisesti ja riippumattomasti sisäisen valvonnan, riskienhallinnan ja konsernivalvonnan järjestämistä ja tuloksellisuutta, raportoi arvioinnin tuloksista sekä esittää toimenpide-ehdotuksia järjestelmän kehittämiseksi.

Sisäinen tarkastus raportoi kaupunginhallitukselle ja kaupunginjohtajalle osavuosikatsausten yhteydessä.

Sisäisen tarkastuksen toiminnon tarkoitus, tehtävät ja vastuut määritellään kaupunginhallituksen hyväksymässä sisäisen tarkastuksen toimintaohjeessa.

# III Osa

# Valtuusto

## 11 Luku

## Valtuuston toiminta

### 82 § Valtuuston toiminnan järjestelyt

Valtuuston toimikauden ensimmäisen kokouksen kutsuu koolle kaupunginhallituksen puheenjohtaja. Kokouksen avaa iältään vanhin läsnä oleva valtuutettu, joka johtaa puhetta, kunnes valtuuston puheenjohtaja ja varapuheenjohtajat on valittu.

Puheenjohtajisto valitaan valtuuston toimikaudeksi. Valtuusto valitsee järjestäytymiskokouksessaan kaksi varapuheenjohtajaa.

Valtuuston toiminnan sisäistä järjestelyä koskevien asioiden valmistelua johtaa valtuuston puheenjohtaja, jollei valtuusto toisin päätä.

Valtuuston kokousten pöytäkirjanpitäjänä ja valtuuston sihteerinä toimii valtuuston määräämä viranhaltija.

### 83 § Valtuustoryhmän muodostaminen ja valtuustoryhmän nimi

Valtuutetut voivat muodostaa valtuustoryhmiä valtuustotyöskentelyä varten.

Valtuustoryhmän muodostamisesta, nimestä ja puheenjohtajasta on annettava valtuuston puheenjohtajalle kirjallinen ilmoitus. Kaikkien ryhmään liittyvien valtuutettujen on allekirjoitettava ilmoitus.

Valtuustoryhmänä pidetään myös yhtä valtuutettua, jos hän on tehnyt 2 momentissa tarkoitetun ilmoituksen.

Valtuusto hyväksyy valtuustoryhmien nimet. Nimi ei saa olla sopimaton. Puolueen valtuustoryhmästä eronneiden valtuutettujen muodostaman uuden valtuustoryhmän nimestä ei saa aiheutua sekaantumisvaaraa puolueen valtuustoryhmän nimeen.

### 84 § Muutokset valtuustoryhmän kokoonpanossa

Valtuutetun on ilmoitettava kirjallisesti valtuuston puheenjohtajalle valtuustoryhmään liittymisestä ja siitä eroamisesta. Liittymisilmoituksessa on oltava asianomaisen ryhmän kirjallinen hyväksyminen.

Jos valtuutettu on erotettu valtuustoryhmästä, valtuustoryhmän on ilmoitettava tästä kirjallisesti valtuuston puheenjohtajalle.

### 85 § Istumajärjestys

Valtuutetut istuvat kokouksessa valtuustoryhmittäin puheenjohtajan hyväksymän istumajärjestyksen mukaisesti.

## 12 Luku

## Valtuuston kokoukset

### 86 § Valtuuston varsinainen kokous ja sähköinen kokous

Valtuusto voi käsitellä asian varsinaisessa kokouksessaan, jossa kokouksen osallistujat ovat läsnä kokouspaikalla. Varsinaisessa kokouksessa voidaan käyttää sähköistä asiahallinta- tai äänestysjärjestelmää.

Vaihtoehtoisesti kokous voidaan pitää sähköisessä toimintaympäristössä, johon osallistutaan sähköisen yhteyden avulla (sähköinen kokous). Yleisölle on järjestettävä mahdollisuus seurata valtuuston sähköistä kokousta internetin kautta sekä kokouskutsussa mainitussa tilassa.

Valtuuston suljettuun sähköiseen kokoukseen voi osallistua vain sellaisesta paikasta, jossa salassa pidettävät tiedot ja kokouksessa käydyt keskustelut eivät ole ulkopuolisen kuultavissa tai nähtävissä.

Kaupunginhallitus tai sen nimeämä viranhaltija vastaa siitä, että sähköisiin kokouksiin tarvittavat tekniset laitteet, järjestelmät ja tietoliikenneyhteydet ovat ajantasaisia ja tietoturvallisia lakien edellyttämällä tavalla.

### 87 § Kokouskutsu

Kokouskutsun antaa valtuuston puheenjohtaja tai hänen estyneenä ollessaan varapuheenjohtaja. Kokouskutsussa on ilmoitettava kokouksen aika ja paikka sekä käsiteltävät asiat.

Kokouskutsussa on mainittava, jos kyseessä on sähköinen kokous ja ilmoitettava verkko-osoite sekä tila, jossa yleisö voi seurata kokousta. Kokouskutsussa on mainittava, jos osa kokousasioista käsitellään suljetussa kokouksessa.

Kokouskutsu on lähetettävä vähintään (4) neljä päivää ennen valtuuston kokousta kullekin valtuutetulle sekä niille, joilla on kokouksessa läsnäolo-oikeus tai -velvollisuus. Samassa ajassa on kokouksesta tiedotettava kunnan verkkosivuilla.

### 88 § Esityslista

Esityslista, joka sisältää selostuksen käsiteltävistä asioista ja ehdotukset valtuuston päätöksiksi, lähetetään kokouskutsun yhteydessä, jos erityiset syyt eivät ole esteenä. Jos esityslistalla, liitteissä tai oheismateriaalissa on salassa pidettäviä tietoja, asiakirjaan tehdään merkintä salassapidosta.

Valtuusto päättää, kuinka monelle varavaltuutetulle esityslista toimitetaan.

### 89 § Sähköinen kokouskutsu

Kokouskutsu, esityslista, liitteet ja oheismateriaali voidaan lähettää sähköisesti.

Tällöin kaupunginhallitus tai sen nimeämä viranhaltija vastaa siitä, että tähän tarvittavat tekniset laitteet, järjestelmät ja tietoliikenneyhteydet ovat käytettävissä.

### 90 § Esityslistan ja liitteiden julkaiseminen kunnan verkkosivuilla

Esityslista julkaistaan kaupungin verkkosivuilla. Ennen julkaisemista esityslistalta poistetaan salassa pidettävät tiedot sekä henkilötiedot, joihin ei liity tiedottamisintressiä. Erityisestä syystä verkossa julkaistavalta esityslistalta voidaan poistaa yksittäinen kokousasia. Esityslistan liitteitä julkaistaan kaupungin verkkosivuilla harkinnan mukaan ottaen huomioon kaupungin asukkaiden tiedonsaanti-intressit.

### 91 § Jatkokokous

Jos kaikkia kokouskutsussa mainittuja asioita ei saada kokouksessa käsiteltyä, käsittelemättä jääneet asiat voidaan siirtää jatkokokoukseen, johon ei tarvitse antaa eri kutsua. Kokouksesta poissa olleille lähetetään sähköinen viesti jatkokokouksen ajasta ja paikasta.

### 92 § Varavaltuutetun kutsuminen

Valtuutetun, joka ei pääse kokoukseen tai on esteellinen käsittelemään esityslistalla olevaa asiaa, on viipymättä ilmoitettava esteestä tai esteellisyydestä valtuuston puheenjohtajalle tai sihteerille.

Saatuaan valtuutetulta tai muuten luotettavasti tiedon esteestä tai esteellisyydestä puheenjohtajan tai sihteerin on kutsuttava valtuutetun sijaan kuntalain 17 §:n 1 momentissa tarkoitettu varavaltuutettu. Varavaltuutetut kutsutaan kokoukseen noudattaen heidän sijaantulojärjestystään.

### 93 § Läsnäolo kokouksessa

Kaupunginhallituksen puheenjohtajan ja kaupunginjohtajan on oltava läsnä valtuuston kokouksessa. Heidän poissaolonsa ei estä asioiden käsittelyä. Kaupunginhallituksen jäsenillä on läsnäolo-oikeus.

Edellä mainitulla henkilöllä on oikeus ottaa osaa keskusteluun, mutta ei päätöksen tekemiseen, jollei hän ole samalla valtuutettu.

Nuorisovaltuusto, vanhusneuvosto sekä vammaisneuvosto voivat nimetä valtuuston kokoukseen edustajansa, joilla on läsnäolo- ja puheoikeus valtuuston julkisessa kokouksessa.

Valtuusto päättää muiden henkilöiden läsnäolo- ja puheoikeudesta.

### 94 § Kokouksen laillisuus ja päätösvaltaisuus

Läsnä olevat valtuutetut ja varavaltuutetut todetaan sähköisesti tai nimenhuudolla, joka toimitetaan aakkosjärjestyksessä.

Todettuaan läsnä olevat valtuutetut puheenjohtaja toteaa esteen ilmoittaneet valtuutetut ja läsnä olevat varavaltuutetut sekä onko kokous laillisesti koolle kutsuttu ja päätösvaltainen.

Nimenhuudon jälkeen saapuvan valtuutetun on ilmoittauduttava välittömästi puheenjohtajalle. Poistumisesta kesken kokouksen on ilmoitettava puheenjohtajalle.

Kun varavaltuutettu osallistuu kokoukseen ja asianomaisen vaaliliiton, puolueen tai yhteislistan valtuutettu saapuu kesken kokouksen, tulee valtuutettu välittömästi varavaltuutetun tilalle.

Puheenjohtaja voi kokouksen kestäessä tai kokoustauon päätyttyä tarvittaessa todeta uudelleen läsnäolijat.

Mikäli puheenjohtaja toteaa valtuuston menettäneen päätösvaltaisuuden, hänen on keskeytettävä tai lopetettava kokous.

### 95 § Kokouksen johtaminen

Puheenjohtajan tehtävistä kokouksen johtamisessa säädetään kuntalain 102 §:ssä.

### 96 § Puheenjohdon luovuttaminen varapuheenjohtajalle

Puheenjohtaja voi tarvittaessa valtuuston suostumuksella luovuttaa puheenjohdon kokouksessa varapuheenjohtajalle ja osallistua sinä aikana kokoukseen jäsenenä.

### 97 § Tilapäinen puheenjohtaja

Jos sekä puheenjohtaja että varapuheenjohtajat ovat poissa tai esteellisiä jossakin asiassa, valitaan kokousta tai asian käsittelyä varten tilapäinen puheenjohtaja.

### 98 § Esteellisyys

Ennen asian käsittelyn aloittamista esteellisen henkilön on ilmoitettava esteellisyydestään ja esteellisyyden aiheuttamasta perusteesta sekä vetäydyttävä asian käsittelystä ja poistuttava paikaltaan. Jos asia käsitellään suljetussa kokouksessa, esteellisen henkilön on poistuttava kokouksesta.

Puheenjohtajan on tarvittaessa saatettava kokoukseen osallistuvan esteellisyys valtuuston ratkaistavaksi. Asianomaisen henkilön tulee tarvittaessa antaa selvitystä seikoista, joilla voi olla merkitystä hänen esteellisyytensä arvioinnissa. Annettuaan pyydetyn selvityksen asianomaisen henkilön on poistuttava paikaltaan.

Henkilö, jonka esteellisyyden valtuusto ratkaisee, saa osallistua esteellisyyttään koskevan asian käsittelyyn vain hallintolain 29 §:ssä tarkoitetussa poikkeustilanteessa.

Esteellisyyttä koskeva ratkaisu on perusteltava pöytäkirjaan.

### 99 § Asioiden käsittelyjärjestys

Asiat käsitellään esityslistan mukaisessa järjestyksessä, jollei valtuusto toisin päätä.

Kaupunginhallituksen ehdotus on käsittelyn pohjana (pohjaehdotus). Jos asian on valmistellut tarkastuslautakunta tai tilapäinen valiokunta, tarkastuslautakunnan tai tilapäisen valiokunnan ehdotus on pohjaehdotus.

Jos kaupunginhallitus, tarkastuslautakunta tai tilapäinen valiokunta on muuttanut esityslistalla olevaa ehdotustaan ennen kuin valtuusto on tehnyt päätöksen asiasta, muutettu ehdotus on pohjaehdotus. Jos ehdotus on peruutettu ennen kuin valtuusto on tehnyt päätöksen asiassa, asia on poistettava esityslistalta.

### 100 § Puheenvuorot

Kun asia on esitelty, siitä on varattava tilaisuus keskustella. Puheenvuoro on pyydettävä selvästi havaittavalla tavalla tai toimittamalla puheenjohtajalle kirjallinen puheenvuoropyyntö.

Puheenvuorot annetaan pyydetyssä järjestyksessä. Tästä järjestyksestä poiketen puheenjohtaja voi antaa:

1. asian käsittelyn alussa ryhmäpuheenvuoron kunkin valtuustoryhmän edustajalle ryhmien suuruuden mukaisessa järjestyksessä,
2. puheenvuoron kaupunginhallituksen puheenjohtajalle, kaupunginjohtajalle sekä tarkastuslautakunnan ja tilapäisen valiokunnan puheenjohtajalle, kun käsitellään kyseisen toimielimen valmistelemaa asiaa sekä
3. repliikki- ja kannatuspuheenvuoron.

Asian käsittelyjärjestystä koskeva työjärjestyspuheenvuoro on annettava ennen muita.

Kokouksen kulun turvaamiseksi puheenjohtajalla on oikeus yksittäisessä asiassa rajoittaa valtuutettujen puheenvuorojen pituutta siten, että ryhmäpuheenvuoro voi kestää viisi minuuttia ja muu puheenvuoro kolme minuuttia.

Kokouspaikalla puheenvuoro on pidettävä omalta paikalta tai puhujakorokkeelta.

### 101 § Pöydällepano ja asian palauttaminen valmisteltavaksi

Jos keskustelun kuluessa tehdään kannatettu ehdotus asian pöydällepanosta, palauttamisesta valmisteltavaksi tai jokin muu ehdotus, jonka hyväksyminen keskeyttäisi asian käsittelyn, seuraavien puhujien on puheenjohtajan kehotuksesta rajoitettava puheenvuoronsa koskemaan vain tätä ehdotusta. Jos ehdotus hyväksytään yksimielisesti tai äänestämällä, puheenjohtaja keskeyttää asian käsittelyn. Jos ehdotus hylätään, asian käsittely jatkuu.

Asia, jota käsitellään ensimmäisen kerran valtuustossa eikä esityslistaa ole toimitettu kokouskutsun yhteydessä, pannaan pöydälle seuraavaan kokoukseen, jos vähintään neljäsosa läsnä olevista valtuutetuista pyytää asian pöydällepanoa. Muissa tilanteissa asian pöydällepanosta päätetään enemmistöpäätöksellä.

### 102 § Ehdotukset ja keskustelun päättäminen

Ehdotus on annettava kirjallisena, jos puheenjohtaja niin vaatii.

Kun kaikki puheenvuorot on käytetty, puheenjohtaja päättää keskustelun. Puheenjohtaja selostaa keskustelun kuluessa tehdyt ehdotukset ja onko ehdotusta kannatettu.

### 103 § Ilman äänestystä syntyvän päätöksen toteaminen

Jos keskustelun aikana ei ole tehty kannatettuja ehdotuksia, puheenjohtaja toteaa pohjaehdotuksen valtuuston päätökseksi.

Jos puheenjohtaja toteaa valtuuston yksimielisesti kannattavan kokouksessa tehtyä ehdotusta, puheenjohtaja toteaa ehdotuksen valtuuston päätökseksi.

### 104 § Äänestykseen otettavat ehdotukset

Äänestykseen otetaan pohjaehdotus ja kannatetut ehdotukset. Ehdotusta, joka on tehty vaihtoehtoisena tai menee käsiteltävän asian ulkopuolelle, ei kuitenkaan oteta äänestykseen.

Jos ehdotuksen tekijä ei ole paikalla äänestyksen alkaessa, hänen tekemänsä ehdotus katsotaan rauenneeksi eikä sitä oteta äänestykseen.

### 105 § Äänestystapa ja äänestysjärjestys

Äänestys toimitetaan nimenhuudolla tai valtuuston päättämällä muulla tavalla. Äänestys toimitetaan avoimesti.

Jos äänestykseen otettavia ehdotuksia on enemmän kuin kaksi, puheenjohtaja esittää valtuuston hyväksyttäväksi äänestysjärjestyksen. Äänestysjärjestys määräytyy seuraavien periaatteiden mukaan:

1. Ensin otetaan äänestykseen kaksi eniten pohjaehdotuksesta poikkeavaa ehdotusta. Voittanut ehdotus asetetaan jäljellä olevista ehdotuksista eniten pohjaehdotuksesta poikkeavaa ehdotusta vastaan. Näin jatketaan, kunnes saadaan lopullinen vastaehdotus pohjaehdotukselle. Kuitenkin jos äänestykseen on otettava pohjaehdotuksen kokonaan hylkäämistä tarkoittava ehdotus, se on asetettava viimeisenä äänestettäväksi muista ehdotuksista voittanutta vastaan.
2. Jos asia koskee määrärahan myöntämistä, otetaan ensin äänestykseen määrältään suurimman ehdotuksen hyväksyminen tai hylkääminen ja näin jatketaan ehdotusten suuruuden mukaisessa järjestyksessä, kunnes jokin ehdotus hyväksytään, minkä jälkeen pienemmistä ehdotuksista ei enää äänestetä.
3. Jos ehdotuksen hyväksyminen tai hylkääminen on riippumaton muista ehdotuksista, sen hyväksymisestä tai hylkäämisestä on äänestettävä erikseen.

### 106 § Äänestyksen tuloksen toteaminen

Puheenjohtaja toteaa äänestyksen tuloksena syntyvän päätöksen.

Jos päätöksen tekemiseen vaaditaan lain mukaan määräenemmistön kannatus tai yksimielisyys, puheenjohtajan on ilmoitettava siitä ennen äänestyksen toimittamista ja otettava se huomioon äänestyksen tuloksen todetessaan.

### 107§ Toimenpidealoite

Tehtyään käsiteltävänä olevassa asiassa päätöksen valtuusto voi hyväksyä käsiteltyyn asiaan liittyvän toimenpidealoitteen. Toimenpidealoite osoitetaan kaupunginhallitukselle. Se ei saa olla ristiriidassa valtuuston päätöksen kanssa eikä saa muuttaa tai laajentaa päätöstä.

Toimenpidealoitteen hyväksyminen edellyttää valtuuston enemmistön päätöksen, jotta toimenpidealoite etenee kaupunginhallituksen käsittelyyn.

### 108 § Pöytäkirjan laatiminen ja tarkastaminen

Valtuuston pöytäkirjaan sovelletaan, mitä pöytäkirjan laatimisesta määrätään 146 §:ssä. Pöytäkirja tarkastetaan ensisijaisesti sähköisesti.

Valtuusto valitsee jokaisessa kokouksessa kaksi valtuutettua tarkastamaan kokouksesta laaditun pöytäkirjan siltä osin kuin pöytäkirjaa ei tarkasteta kokouksessa.

### 109 § Päätösten tiedoksianto kunnan jäsenille

Valtuuston pöytäkirja siihen liitettyine valitusosoituksineen pidetään tarkastamisen jälkeen nähtävänä kaupungin verkkosivuilla siten kuin kuntalain 140 §:ssä säädetään.

## 13 Luku

## Enemmistövaali ja suhteellinen vaali

### 110 § Vaaleja koskevat yleiset määräykset

Varajäsenet valitaan samassa vaalissa kuin varsinaiset jäsenet. Jos varajäsenet ovat henkilökohtaisia, varsinaisen ja henkilökohtaisen varajäsenen muodostamat ehdokasparit on hyväksyttävä ennen vaalia.

Enemmistövaali toimitetaan suljetuin lipuin, jos yksikin sitä vaatii.

Suhteellinen vaali toimitetaan aina suljetuin lipuin. Suljetussa lippuäänestyksessä äänestäjän on taitettava äänestyslippu siten, ettei sen sisältö ole näkyvissä.

Äänestyslipussa ei saa olla asiattomia merkintöjä. Äänestysliput annetaan valtuuston puheenjohtajalle puheenjohtajan määräämässä järjestyksessä.

Äänestysliput sekä arvonnassa käytetyt liput on säilytettävä vaalipäätöksen lainvoimaisuuteen saakka. Jos vaali on toimitettu suljetuin lipuin, liput on säilytettävä suljetussa kuoressa.

### 111 § Enemmistövaali

Enemmistövaalissa äänen voi antaa kenelle tahansa vaalikelpoiselle ehdokkaalle tai ehdokasparille. Jos valittavia on enemmän kuin yksi, toimielimen jäsenellä on käytettävissään yhtä monta ääntä kuin on valittavia henkilöitä tai ehdokaspareja.

Yhdelle ehdokkaalle tai ehdokasparille voi antaa vain yhden äänen ja kaikkia ääniä ei ole pakko käyttää.

Kun enemmistövaali toimitetaan suljetuin lipuin, kokouksen pöytäkirjantarkastajat toimivat samalla ääntenlaskijoina ja avustavat muutenkin vaalitoimituksessa, jollei valtuusto toisin päätä.

### 112 § Valtuuston vaalilautakunta

Valtuusto valitsee toimikaudekseen suhteellisten vaalien toimittamista varten vaalilautakunnan. Lautakunnassa on viisi jäsentä ja kullakin henkilökohtainen varajäsen.

Valtuusto valitsee jäseniksi valituista lautakunnan puheenjohtajan ja varapuheenjohtajan.

Lautakunnan sihteerinä toimii valtuuston pöytäkirjanpitäjä, jollei valtuusto toisin päätä.

### 113 § Ehdokaslistojen laatiminen

Ehdokaslistassa saa olla enintään niin monen ehdokkaan tai ehdokasparin nimi kuin vaalissa on valittavia jäseniä ja varajäseniä.

Ehdokaslistan otsikossa on mainittava, missä vaalissa sitä käytetään. Vähintään kahden valtuutetun on allekirjoitettava ehdokaslista. Ensimmäinen allekirjoittaja toimii listan asiamiehenä, antaa listan valtuuston puheenjohtajalle ja on oikeutettu tekemään siihen 114 §:ssä tarkoitetut oikaisut.

### 114 § Ehdokaslistojen jättäminen ja vaalitoimituksen nimenhuuto

Valtuusto määrää ajankohdan, milloin ehdokaslistat on viimeistään annettava valtuuston puheenjohtajalle sekä milloin vaalitoimituksen nimenhuuto aloitetaan.

### 115 § Ehdokaslistojen tarkastus ja oikaiseminen

Kun ehdokaslistojen antamisen määräaika on päättynyt, valtuuston puheenjohtaja antaa ehdokaslistat vaalilautakunnalle, joka tarkastaa, ovatko ne asianmukaisesti laaditut. Jos listassa todetaan virheitä, annetaan asiamiehelle tilaisuus korjata virheet vaalilautakunnan asettamassa määräajassa.

Jos sama henkilö on ehdokaslistan korjaamisen jälkeenkin ehdokkaana useammalla listalla, vaalilautakunnan on, mikäli mahdollista, tiedusteltava ehdokkaalta, mille listalle hänen nimensä jätetään.

### 116 § Ehdokaslistojen yhdistelmä

Ehdokaslistojen oikaisuja varten varatun määräajan päätyttyä vaalilautakunta laatii hyväksytyistä ehdokaslistoista yhdistelmän, johon jokaiselle ehdokaslistalle merkitään järjestysnumero.

Ennen vaalitoimituksen nimenhuudon alkamista ehdokaslistojen yhdistelmä annetaan valtuutetuille tiedoksi ja luetaan ääneen valtuustolle.

### 117 § Suhteellisen vaalin toimittaminen

Äänestyslippuun merkitään sen ehdokaslistan numero, jolle ääni annetaan. Valtuutetut antavat nimenhuudon määräämässä järjestyksessä valtuuston puheenjohtajalle äänestyslippunsa.

### 118 § Suhteellisen vaalin tuloksen toteaminen

Valtuuston puheenjohtaja antaa äänestysliput vaalilautakunnalle, joka tutkii niiden pätevyyden sekä laskee ja ilmoittaa vaalin tuloksen noudattaen soveltuvin osin, mitä kuntavaaleista säädetään.

Vaalilautakunta antaa vaalin tuloksesta kirjallisen ilmoituksen valtuuston puheenjohtajalle, joka toteaa vaalin tuloksen valtuustolle.

# 14 Luku

# Valtuutetun aloite- ja kyselyoikeus

### 119 § Valtuutettujen aloitteet

Kokouskutsussa mainittujen asioiden käsittelyn jälkeen valtuustoryhmällä ja valtuutetulla on oikeus tehdä kirjallisia aloitteita kunnan toimintaa ja hallintoa koskevissa asioissa. Aloite annetaan puheenjohtajalle.

Aloite on sitä enempää käsittelemättä lähetettävä joko kaupunginhallituksen tai asianomaisen toimialan valmisteltavaksi.

Valtuusto voi päättää, että aloitteessa tarkoitetun asian valmistelusta käydään lähetekeskustelu.

Kaupunginhallituksen on vuosittain maaliskuun loppuun mennessä esitettävä valtuustolle luettelo valtuutettujen tekemistä ja kaupunginhallitukselle lähetetyistä aloitteista, joita valtuusto ei edellisen vuoden loppuun mennessä ole lopullisesti käsitellyt. Samalla on ilmoitettava, mihin toimenpiteisiin niiden johdosta on ryhdytty. Valtuusto voi todeta, mitkä aloitteista on käsitelty loppuun.

### 120 § Kaupunginhallitukselle osoitettava kysymys

Vähintään neljäsosa valtuutetuista voi tehdä kaupunginhallitukselle kirjallisen kysymyksen kaupungin toiminnasta ja hallinnosta.

Kaupunginhallituksen on vastattava kysymykseen viimeistään valtuuston kokouksessa, joka ensiksi pidetään kahden kuukauden kuluttua kysymyksen tekemisestä.

Jos kysymystä käsiteltäessä tehdään kannatettu ehdotus tilapäisen valiokunnan asettamisesta selvittämään kysymyksessä tarkoitettua asiaa, valtuuston on päätettävä, asetetaanko tilapäinen valiokunta. Muuta päätöstä ei asiassa saa tehdä.

### 121 § Kyselytunti

Valtuutetulla on oikeus esittää kaupunginhallitukselle kyselytunnilla vastattavaksi lyhyitä enintään kolmen minuutin pituisia kysymyksiä kaupungin hallintoa ja taloutta koskevista asioista. Kyselytunti järjestetään ennen valtuuston kokousta, jollei valtuusto toisin päätä. Kyselytunti on julkinen.

Valtuuston puheenjohtaja toimii puheenjohtajana kyselytunnilla. Kaupunginhallituksen puheenjohtaja tai hänen määräämänsä vastaa kysymyksiin. Kysymyksiin vastataan saapumisjärjestyksessä, ellei puheenjohtaja toisin päätä. Vastauksen saatuaan kysymyksen esittäjällä on oikeus tehdä kaksi asiaan liittyvää lyhyttä lisäkysymystä. Kysymysten johdosta ei käydä keskustelua.

Kysymys on toimitettava kirjallisena viimeistään 14 päivää ennen valtuuston kokousta. Myöhemmin toimitetut kysymykset sekä kysymykset, joihin ei kyselytunnilla ehditä vastata, siirtyvät seuraavaan kyselytuntiin.

# IV Osa

# Päätöksenteko ja hallintomenettely

## 15 Luku

## Kokousmenettely

### 122 § Määräysten soveltaminen

Tämän luvun määräyksiä noudatetaan valtuustoa lukuun ottamatta kunnan toimielinten kokouksissa sekä soveltuvin osin toimitus- ja katselmusmiesten kokouksissa. Luvun määräyksiä noudatetaan toissijaisina hallintosäännön muihin lukuihin nähden, jollei erikseen ole toisin määrätty.

### 123 § Toimielimen päätöksentekotavat

Toimielin voi käsitellä asian varsinaisessa kokouksessaan, jossa kokouksen osallistujat ovat läsnä kokouspaikalla. Varsinaisessa kokouksessa voidaan käyttää sähköistä asiahallinta- tai äänestysjärjestelmää.

Vaihtoehtoisesti kokous voidaan pitää sähköisessä toimintaympäristössä, johon osallistutaan sähköisen yhteyden avulla (sähköinen kokous).

Toimielin voi myös tehdä päätöksiä suljetussa sähköisessä päätöksentekomenettelyssä ennen kokousta (sähköinen päätöksentekomenettely).

Kaupunginhallitus tai sen nimeämä viranhaltija vastaa, että sähköisiin kokouksiin ja sähköiseen päätöksentekomenettelyyn tarvittavat tekniset laitteet, järjestelmät ja tietoliikenneyhteydet ovat ajantasaisia ja tietoturvallisia lakien edellyttämällä tavalla.

### 124 § Sähköinen kokous

Toimielin voi pitää kokouksen sähköisesti.

### 125 § Sähköinen päätöksentekomenettely

Toimielin voi päättää asioita sähköisessä päätöksentekomenettelyssä kuntalain 100 §:n mukaisesti. Päätöksentekomenettelyä voidaan käyttää kaikkiin toimielimen päätösvaltaan kuuluviin asioihin.

### 126 § Kokousaika ja -paikka

Toimielin päättää kokoustensa ajan ja paikan.

Kokous pidetään myös, milloin puheenjohtaja katsoo kokouksen tarpeelliseksi tai enemmistö toimielimen jäsenistä tekee puheenjohtajalle esityksen kokouksen pitämisestä ilmoittamansa asian käsittelyä varten. Tällöin puheenjohtaja määrää kokousajan.

Puheenjohtaja voi perustellusta syystä peruuttaa kokouksen.

### 127 § Kokouskutsu

Kokouskutsun antaa puheenjohtaja tai hänen estyneenä ollessaan varapuheenjohtaja.

Kokouskutsussa on ilmoitettava kokouksen aika ja paikka sekä käsiteltävät asiat. Kokouskutsussa on mainittava, mitä toimielimen päätöksentekotapaa noudatetaan kunkin asian kohdalla. Jos asia käsitellään sähköisessä päätöksentekomenettelyssä, tulee kutsussa ilmaista, mihin mennessä asia on käsiteltävä sähköisesti.

Esityslista, joka sisältää selostuksen käsiteltävistä asioista ja ehdotukset toimielimen päätöksiksi, lähetetään kokouskutsun yhteydessä, jos erityiset syyt eivät ole esteenä. Jos esityslistalla, liitteissä tai oheismateriaalissa on salassa pidettäviä tietoja, asiakirjaan tehdään merkintä salassapidosta.

Kokouskutsu lähetetään jäsenille ja muille, joilla on läsnäolooikeus tai -velvollisuus, toimielimen päättämällä tavalla.

### 128 § Sähköinen kokouskutsu

Kokouskutsu, esityslista, liitteet ja oheismateriaali voidaan lähettää sähköisesti. Tällöin kaupunginhallitus tai sen nimeämä viranhaltija vastaa siitä, että tähän tarvittavat tekniset laitteet, järjestelmät ja tietoliikenneyhteydet ovat käytettävissä.

### 129 § Esityslistan ja liitteiden julkaiseminen kunnan verkkosivuilla

Esityslista julkaistaan kunnan verkkosivuilla. Ennen julkaisemista esityslistalta poistetaan salassa pidettävät tiedot sekä henkilötiedot, joihin ei liity tiedottamisintressiä. Esityslistan liitteet julkaistaan verkossa aina, kun ne eivät sisällä salassa pidettävää tietoa. Verkossa julkaistavalta esityslistalta voidaan poistaa yksittäisiä kokousasioita, joihin ei liity erityistä tiedottamisintressiä tai mikäli erityisestä syystä asian valmistelua ei julkisteta ennen päätöksentekoa. Esityslistan liitteitä julkaistaan verkossa harkinnan mukaan ottaen huomioon kunnan asukkaiden tiedonsaanti-intressit.

### 130 § Jatkokokous

Jos kaikkia kokouskutsussa mainittuja asioita ei saada kokouksessa käsiteltyä, käsittelemättä jääneet asiat voidaan siirtää jatkokokoukseen, johon ei tarvitse antaa eri kutsua. Kokouksesta poissa olleille lähetetään sähköinen viesti jatkokokouksen ajasta ja paikasta sekä jatkokokouksen päätöksentekotavasta.

### 131 § Varajäsenen kutsuminen

Toimielimen jäsenen on kutsuttava varajäsen sijaansa, mikäli hän ei pääse kokoukseen. Kun jäsen on esteellinen jossakin kokousasiassa tai esteen vuoksi ei voi osallistua jonkin asian käsittelyyn, hän voi kutsua varajäsenen yksittäisen asian käsittelyyn.

Myös puheenjohtaja, esittelijä tai toimielimen sihteeri voivat toimittaa kutsun varajäsenelle.

### 132 § Läsnäolo kokouksessa

Toimielimen jäsenten ja esittelijän lisäksi toimielimen kokouksessa on läsnäolo- ja puheoikeus

* valtuuston puheenjohtajalla ja varapuheenjohtajilla kaupunginhallituksen kokouksessa kuntalain 18.2 §:n mukaan sekä
* kaupunginhallituksen puheenjohtajalla ja kaupunginjohtajalla muiden toimielinten kokouksessa, ei kuitenkaan tarkastuslautakunnan, eikä valtuuston tilapäisen valiokunnan kokouksessa eikä vaalilaissa säädettyjen vaalitoimielinten kokouksissa.

Toimielin päättää muiden henkilöiden läsnäolo- ja puheoikeudesta.

Toimielin voi päättää asiantuntijan kuulemisesta yksittäisessä asiassa. Asiantuntija voi olla läsnä kokouksessa asiasta käytävän keskustelun päättymiseen asti.

### 133 § Kaupunginhallituksen edustaja muissa toimielimissä

Kaupunginhallitus voi 2 momentista ilmenevin rajoituksin määrätä muihin toimielimiin (lautakunnat, johtokunnat ja vanhus- ja vammaisneuvosto) edustajansa, jolla on läsnäolo- ja puheoikeus toimielimen kokouksessa. Edustajaksi voidaan määrätä myös kaupunginhallituksen varajäsen tai kaupunginjohtaja.

Kaupunginhallitus ei voi määrätä edustajaansa tarkastuslautakuntaan, valtuuston tilapäiseen valiokuntaan, yhteistoimintalautakuntaan eikä vaalilaissa säädettyihin vaalitoimielimiin.

### 134 § Kokouksen julkisuus

Kokouksen julkisuudesta säädetään kuntalain 101 §:ssä.

Jos toimielin päättää pitää julkisen sähköisen kokouksen, yleisölle on järjestettävä mahdollisuus seurata kokousta internetin kautta sekä kokouskutsussa mainitussa tilassa.

### 135 § Kokouksen laillisuus ja päätösvaltaisuus

Avattuaan kokouksen puheenjohtaja toteaa läsnä olevat sekä onko kokous laillisesti koolle kutsuttu ja päätösvaltainen. Päätösvaltaisuuteen vaaditaan, että yli puolet toimielimen jäsenistä on paikalla.

### 136 § Tilapäinen puheenjohtaja

Jos sekä puheenjohtaja että varapuheenjohtaja ovat poissa tai esteellisiä jossakin asiassa, valitaan kokousta tai asian käsittelyä varten tilapäinen puheenjohtaja.

### 137 § Kokouksen johtaminen ja puheenvuorot

Puheenjohtajan tehtävistä kokouksen johtamisessa ja toimielimen jäsenen puheenvuoroista säädetään kuntalain 102 §:ssä.

Asiat käsitellään esityslistan mukaisessa järjestyksessä, jollei toimielin toisin päätä.

### 138 § Kokouskutsussa mainitsemattoman asian käsittely

Toimielin voi esittelijän ehdotuksesta tai jäsenen ehdotuksesta, jota on kannatettu, ottaa enemmistöpäätöksellä käsiteltäväksi asian, jota ei ole mainittu kokouskutsussa.

Jos esittelijän ehdotus on asian palauttaminen valmisteltavaksi, toimielin voi ratkaista asian päätöksellään vain perustellusta syystä.

### 139 § Esittely

Asiat päätetään toimielimen kokouksessa viranhaltijan esittelystä. Vaalilaissa säädetyissä vaalitoimielimissä asiat päätetään kuitenkin puheenjohtajan selostuksen pohjalta.

Esittelijä vastaa esittelemiensä kokousasioiden asianmukaisesta valmistelusta ja on velvollinen tekemään toimielimelle päätösehdotuksen.

Esittelijän ehdotus on käsittelyn pohjana (pohjaehdotus). Jos esittelijä on keskustelun aikana muuttanut esityslistalla olevaa ehdotustaan, muutettu ehdotus on pohjaehdotus.

Jos esittelijä ehdottaa asian poistamista esityslistalta, asia poistetaan, jollei toimielin toisin päätä.

### 140 § Esittelijät

Kaupunginhallituksen esittelijänä toimii 3 § mukaisesti kaupunginjohtaja.

Esittelystä tarkastuslautakunnassa vastaa 70 § mukaisesti lautakunnan puheenjohtaja.

Asiat ratkaistaan kasvatus- ja opetuslautakunnan, hyvinvointilautakunnan, teknisen lautakunnan ja, ympäristölautakunnan kokouksissa ao. toimialajohtajan esittelystä.

Rakennuslautakunnassa asiat ratkaistaan esihenkilöasemassa olevan rakennustarkastajan esittelystä.

Esittelijän poissa ollessa toimii esittelijänä se viranhaltija, jonka tehtävänä on tällöin hänen muidenkin virkatehtäviensä hoitaminen.

Esittelijän ehdotus on käsittelyn pohjana.

Esittelijän ollessa esteellinen, asiat ratkaistaan puheenjohtajan selostuksen pohjalta.

### 141 § Esteellisyys

Ennen asian käsittelyn aloittamista esteellisen henkilön on ilmoitettava esteellisyydestään ja esteellisyyden aiheuttamasta perusteesta sekä vetäydyttävä asian käsittelystä ja poistuttava kokouksesta.

Puheenjohtajan on tarvittaessa saatettava kokoukseen osallistuvan esteellisyys toimielimen ratkaistavaksi. Asianomaisen henkilön tulee tarvittaessa antaa selvitystä seikoista, joilla voi olla merkitystä hänen esteellisyytensä arvioinnissa. Annettuaan pyydetyn selvityksen asianomaisen henkilön on poistuttava kokouksesta.

Henkilö, jonka esteellisyyden toimielin ratkaisee, saa osallistua esteellisyyttään koskevan asian käsittelyyn vain hallintolain 29 §:ssä tarkoitetussa poikkeustilanteessa.

Esteellisyyttä koskeva ratkaisu on perusteltava pöytäkirjaan.

### 142 § Pöydällepano ja asian palauttaminen valmisteltavaksi

Jos keskustelun kuluessa tehdään kannatettu ehdotus asian pöydällepanosta, palauttamisesta valmisteltavaksi tai jokin muu ehdotus, jonka hyväksyminen keskeyttäisi asian käsittelyn, seuraavien puhujien on puheenjohtajan kehotuksesta rajoitettava puheenvuoronsa koskemaan vain tätä ehdotusta. Jos ehdotus hyväksytään yksimielisesti tai äänestämällä, puheenjohtaja keskeyttää asian käsittelyn. Jos ehdotus hylätään, asian käsittely jatkuu.

### 143 § Ehdotukset ja keskustelun päättäminen

Ehdotus on annettava kirjallisena, jos puheenjohtaja niin vaatii.

Kun kaikki puheenvuorot on käytetty, puheenjohtaja päättää keskustelun. Puheenjohtaja selostaa keskustelun kuluessa tehdyt ehdotukset ja onko ehdotusta kannatettu.

### 144 § Ilman äänestystä syntyvän päätöksen toteaminen

Jos keskustelun aikana ei ole tehty kannatettuja ehdotuksia, puheenjohtaja toteaa pohjaehdotuksen toimielimen päätökseksi.

Jos puheenjohtaja toteaa toimielimen yksimielisesti kannattavan kokouksessa tehtyä ehdotusta, puheenjohtaja toteaa ehdotuksen toimielimen päätökseksi.

### 145 § Äänestykseen otettavat ehdotukset

Äänestykseen otetaan pohjaehdotus ja kannatetut ehdotukset. Ehdotusta, joka on tehty vaihtoehtoisena tai menee käsiteltävän asian ulkopuolelle, ei kuitenkaan oteta äänestykseen.

Jos ehdotuksen tekijä ei ole paikalla äänestyksen alkaessa, hänen tekemänsä ehdotus katsotaan rauenneeksi eikä sitä oteta äänestykseen.

### 146 § Äänestys ja vaali

Äänestykseen sovelletaan muilta osin, mitä 12 luvussa määrätään äänestysmenettelystä valtuustossa.

Vaalin toimittamista koskevat määräykset ovat 13 luvussa.

### 147 § Pöytäkirjan laatiminen ja tarkastaminen

Pöytäkirjan pitämisestä ja sisällöstä vastaa toimielimen puheenjohtaja. Jos puheenjohtaja ja pöytäkirjanpitäjä ovat eri mieltä kokouksen kulusta, pöytäkirja laaditaan puheenjohtajan näkemyksen mukaan.

Pöytäkirjan allekirjoittaa puheenjohtaja ja varmentaa pöytäkirjanpitäjä.

Pöytäkirja tarkastetaan toimielimen päättämällä tavalla.

Pöytäkirja voidaan allekirjoittaa ja tarkastaa sähköisesti. Sähköisessä päätöksentekomenettelyssä tehtyjä päätöksiä koskeva pöytäkirja tai sen osa voidaan tarkastaa erikseen ennen kokousta.

Mikäli pöytäkirjantarkastaja kieltäytyy tai on muuten estynyt tarkastamasta toimielimen pöytäkirjaa, pöytäkirja tarkastetaan välittömästi toimielimen seuraavassa kokouksessa.

Toimielimen pöytäkirjaan merkitään ainakin:

Järjestäytymistietoina

* toimielimen nimi
* merkintä käytetyistä päätöksentekotavoista (varsinainen kokous, sähköinen kokous, yksilöidään päätökset, jotka on tehty sähköisessä päätöksentekomenettelyssä)
* kokouksen alkamis- ja päättymisaika sekä kokouksen keskeytykset
* kokouspaikka - läsnä ja poissa olleet ja missä ominaisuudessa kukin on ollut läsnä
* kokouksen laillisuus ja päätösvaltaisuus

Asian käsittelytietoina

* asiaotsikko
* selostus asiasta
* esittelijän päätösehdotus
* esteellisyys ja perustelut
* tehdyt ehdotukset ja onko niitä kannatettu
* äänestykset: äänestystapa, äänestysjärjestys, äänestysesitys sekä äänestyksen tulos siten, että kunkin jäsenen kannanotto ilmenee pöytäkirjasta
* vaalit: vaalitapa ja vaalin tulos - asiassa tehty päätös
* eriävä mielipide

Muuna tietoina

* salassapitomerkinnät
* puheenjohtajan allekirjoitus
* pöytäkirjanpitäjän varmennus
* merkintä pöytäkirjan tarkastuksesta sekä
* merkintä nähtävänä pitämisestä yleisessä tietoverkossa, mikäli pöytäkirja on ollut yleisesti nähtävänä

Pöytäkirjaan liitetään päätöksiä koskevat oikaisuvaatimusohjeet ja valitusosoitukset sekä muutoksenhakukiellot.

Toimielimen pöytäkirjan sisältöä koskevia määräyksiä noudatetaan soveltuvin osin viranhaltijan ja luottamushenkilön tekemissä päätöksissä.

Kaupunginhallitus antaa tarvittaessa tarkempia ohjeita pöytäkirjan laatimisesta.

### 148 § Päätösten tiedoksianto kunnan jäsenelle

Kaupunginhallituksen ja lautakunnan pöytäkirja siihen liitettyine oikaisuvaatimusohjeineen tai valitusosoituksineen pidetään tarkastamisen jälkeen nähtävänä kunnan verkkosivuilla siten kuin kuntalain 140 §:ssä tarkemmin säädetään.

Muun viranomaisen pöytäkirja annetaan vastaavalla tavalla tiedoksi kunnan jäsenille, jos asianomainen viranomainen katsoo sen tarpeelliseksi.

Kunnanhallitus antaa ohjeet salassapito- ja tietosuojavelvoitteiden huomioon ottamisesta annettaessa päätöksiä tiedoksi yleisessä tietoverkossa. Lautakunta voi antaa tarkentavaa ohjeistusta omalla toimialallaan.

## 16 Luku

## Muut määräykset

### 149 § Aloiteoikeus

Kunnan asukkaalla sekä kunnassa toimivalla yhteisöllä ja säätiöllä sekä sillä, joka omistaa tai hallitsee kiinteää omaisuutta kunnassa, on oikeus tehdä aloitteita kunnan toimintaa koskevissa asioissa. Palvelun käyttäjällä on oikeus tehdä aloitteita palveluaan koskevassa asiassa.

Aloite tulee tehdä kirjallisesti tai sähköisellä asiakirjalla. Aloitteesta tulee käydä ilmi, mitä asia koskee sekä aloitteen tekijän nimi, kotikunta ja yhteystiedot.

### 150 § Aloitteen käsittely

Aloitteen käsittelee se kunnan viranomainen, jolla on toimivalta tehdä päätöksiä aloitteen tarkoittamassa asiassa. Jos toimivaltainen viranomainen on toimielin, aloitteista ja aloitteiden perusteella suoritetuista toimenpiteistä on annettava toimielimelle tieto jäljempänä määrätyllä tavalla.

Kaupunginhallituksen on vuosittain maaliskuun loppuun mennessä esitettävä valtuustolle luettelo sen toimivaltaan kuuluvista aloitteista ja niiden perusteella suoritetuista toimenpiteistä. Valtuusto voi samalla päättää, mitkä aloitteista on loppuun käsitelty.

Muun toimielimen kuin valtuuston toimivaltaan kuuluvista aloitteista on annettava tieto toimielimelle niiden päättämällä tavalla. Toimielin voi samalla päättää, mitkä aloitteista ovat loppuun käsiteltyjä.

Jos aloitteen tekijöinä on vähintään kaksi prosenttia kunnan asukkaista, aloite on kuuden kuukauden kuluessa vireille tulosta otettava toimivaltaisen viranomaisen käsiteltäväksi.

### 151 § Aloitteen tekijälle annettavat tiedot

Aloitteen tekijälle on ilmoitettava kuukauden kuluessa aloitteen saapumisesta, missä viranomaisessa aloite käsitellään, arvioitu käsittelyaika sekä keneltä saa lisätietoja aloitteen käsittelystä.

Sen jälkeen, kun aloite on käsitelty loppuun, aloitteen tekijälle on ilmoitettava, onko aloite johtanut toimenpiteisiin.

### 152 § Asiakirjojen allekirjoittaminen

Valtuuston ja kaupunginhallituksen päätökseen perustuvan sopimuksen ja sitoumuksen allekirjoittaa kaupunginhallituksen puheenjohtaja, varapuheenjohtaja tai kaupunginjohtaja ja varmentaa hallintojohtaja tai asianomainen toimialajohtaja tai tulosaluejohtajahenkilö, jollei kaupunginhallitus ole päättänyt toisin.

Valtuuston ja kaupunginhallituksen toimituskirjan ja kirjelmän allekirjoittaa kaupunginjohtaja ja varmentaa hallintojohtaja tai asianomainen toimialajohtaja tai tulosaluejohtajahenkilö tai kaupunginhallituksen määräämä muu viranhaltija.

Muun toimielimen päätökseen perustuvan sopimuksen ja sitoumuksen allekirjoittaa asianomainen toimialajohtaja tai asian esittelijä ja varmentaa valmistellun suorittanut viranhaltija, jollei toimielin ole päättänyt toisin.

Muun toimielimen toimituskirjan ja kirjelmän allekirjoittaa puheenjohtaja tai esittelijä ja varmentaa sihteeri. Toimielimen puheenjohtaja, esittelijä ja sihteeri voi yksinkin toimielimen määräämissä rajoissa allekirjoittaa toimielimen päätökseen perustuvan asiakirjan.

Toimielimen pöytäkirjanotteen allekirjoittaa pöytäkirjanpitäjä, arkistosihteeri, arkistovastaavat, heidän sijaisensa tai muu toimielimen määräämä henkilö.

Toimielimen asiakirjoista annettavat otteet ja jäljennökset todistaa oikeaksi pöytäkirjanpitäjä, arkistosihteeri, arkistovastaavat, heidän sijaisensa tai muu toimielimen määräämä henkilö.

Viranhaltija allekirjoittaa päätökset, sopimukset, sitoumukset ja muut asiakirjat päättämissään asioissa.

Valmistelua koskevat asiakirjat allekirjoittaa asian valmistelija.

### 153 § Todisteellisen tiedoksiannon vastaanottaminen

Todisteellisen tiedoksiannon voi kaupungin puolesta vastaanottaa kaupunginhallituksen puheenjohtaja, kaupunginjohtaja sekä kaupunginjohtajan valtuuttama viranhaltija.

Todisteellisen tiedoksiannon voi kaupungin puolesta lautakunnan toimialalla vastaanottaa lautakunnan puheenjohtaja ja lautakunnan toimialan johtava viranhaltija.

# V Osa

# Luottamushenkilöiden taloudelliset etuudet

## 17 Luku

## Palkkiot luottamustehtävistä

### 154 § Yleistä palkkioista

Kaupungin luottamushenkilöille suoritetaan palkkiota luottamustoimen hoitamisesta ja korvausta ansionmenetyksestä sekä kustannuksista, joita luottamustoimen vuoksi aiheutuu laissa mainituista syistä ja matkakustannusten korvausta ja päivärahaa seuraavien ohjeiden mukaan.

### 155 § Kokouspalkkiot

Kaupungin toimielimen kokouksista ja seminaareista suoritetaan niihin kuuluville kaikille jäsenille ja edustajille peruspalkkiota seuraavasti:

* valtuusto 150 €
* kaupunginhallitus, kaupunginhallituksen jaosto, sekä

tarkastuslautakunta 120 €

* keskusvaalilautakunta, kasvatus- ja opetuslautakunta, hyvinvointilautakunta, tekninen lautakunta, rakennuslautakunta ja ympäristölautakunta 100 €
* johtokunnat, toimikunnat ja muut toimielimet 80 €

Toimielimen puheenjohtajana toimineelle luottamushenkilölle maksetaan jäsenen palkkio 50 %:lla korotettuna laskettuna peruspalkkiosta.

Mikäli kokous kestää yli kolme tuntia, niin maksetaan kertapalkkio 50 %:lla korotettuna.

Varapuheenjohtajan korotettu palkkio maksetaan kokouksessa puheenjohtajana toimineelle, jos hän on johtanut puhetta vähintään kahdessa asiakohdassa tai yhteensä yli tunnin ajan.

Jos samana kalenterivuorokautena pidetään useampi kuin yksi saman toimielimen kokous tai katselmus, katsotaan ne kokouspalkkiota laskettaessa yhdeksi kokoukseksi.

Jos toimielimen seminaari tai vastaava tilaisuus kestää useamman kalenterivuorokauden ajan, palkkiona maksetaan ko. toimielimen kokouspalkkio kultakin kalenteripäivältä.

### 156 § Puheenjohtajan vuosipalkkiot

Tässä pykälässä mainittujen toimielimien varsinaisille puheenjohtajille suoritetaan kokouspalkkioiden lisäksi

vuosipalkkiota:

* valtuusto 4 000 €
* kaupunginhallitus 4 000 €
* tarkastuslautakunta, henkilöstöjaosto, sekä toimialalautakunnat (ei keskusvaalilautakunta) 1 300 €

Puheenjohtajan toimiessa vain osan vuodesta, hänelle ja varapuheenjohtajalle maksetaan vähintään kuukauden toimiaikaa vastaava osuus vuosipalkkiosta.

Vuosipalkkio maksetaan puolivuosittain. Vuosipalkkioon sisältyy mm. seuraavat:

* korvaus puhelimen, tietokoneen tai vastaavan laitteen ja tietoliikenneyhteyksien käytöstä
* korvaus kokouksen valmistelutoimista ja asioihin perehtymisestä
* asioiden tiedottaminen
* kuntalaisten yhteydenotoista tai kuntalaistapaamiset
* edustustilaisuuksiin osallistuminen ja muihin tilaisuuksiin osallistuminen, ellei edellä mainittuihin tilaisuuksiin ole erikseen toimielimen päätöksellä henkilöä nimetty.

Edellä mainituista tilaisuuksista maksetaan matkakorvaukset.

Ansionmenetyksestä on määräykset kohdassa § 161.

### 157 § Muu kokouspalkkio

Katselmuksesta, neuvottelusta tai muusta toimituksesta, johon kaupungin toimielimen jäsen osallistuu toimielimen päätöksen perusteella ja josta laaditaan pöytäkirja tai muistio, maksetaan palkkiota 80 €

### 158 § Toimituspäiväpalkkio

Kaupungin edustajaksi valituille maksetaan toimimisesta kaupungin edustajana toimituspäiväpalkkiona 80 € / pv

### 159 § Matkakustannukset

Luottamushenkilöiden kokousmatkoista ja muista luottamustoimen hoitamiseksi tehdyistä matkoista suoritetaan matkakustannusten korvaukset soveltuvin osin kunnallisen yleisen virkaehtosopimuksen mukaisesti.

Valtuuston ja kaupunginhallituksen puheenjohtajistolla on oikeus käyttää ensimmäistä luokkaa.

Matkakorvaukset maksetaan Kauhajoella sijaitsevasta vakituisesta asunnosta. Tilapäisestä oleskelupaikasta matkakorvausta ei voida maksaa missään muodossa.

Seminaari- ja kokousmatkalla käytetään ensisijaisesti järjestettyä kuljetusta, mutta mikäli osallistuja ei voi erityisestä syystä käyttää yhteiskuljetusta, myös oman auton käyttö voidaan hyväksyä.

### 160 § Pöytäkirjan tarkastus

Erillisestä hallintoelimen pöytäkirjan tarkastuksesta maksetaan matkat ja mahdollinen ansionmenetyskorvaus.

### 161 § Vaaliviranomaisen palkkio koti- ja laitosäänestyksen hoitamisesta sekä vaalipäiväntyöstä

Vaalitoimikunnan puheenjohtajalle maksetaan

kultakin vaalitoimitukselta / pv 200 euroa ja jäsenelle 150 euroa,

yli 8 tuntia kestävästä vaalitoimituksesta puheenjohtajan palkkio 250 euroa / pv ja jäsenelle 200 euroa / pv.

Vaalilautakunnan jäsenelle maksetaan palkkiota vaalipäivältä seuraavasti:

Alle 8 tuntia 100 €

8 tuntia tai enemmän 150 €

Puheenjohtajalle palkkio maksetaan 50 %:lla korotettuna.

### 162 § Palkkion maksuajankohta

Tässä säännössä mainitut kaikki palkkiot maksetaan neljännesvuosittain.

### 163 § Ansionmenetyksen ja kustannusten korvaus

Kuntalain 82 § mukaan luottamushenkilöllä on oikeus saada korvausta ansionmenetyksestä ja kustannuksista, joita luottamustoimen vuoksi aiheutuu sijaisen palkkaamisesta, lastenhoidon järjestämisestä tai muusta vastaavasta syystä.

Työansiomenetyksestä korvausta saadakseen luottamushenkilön tulee esittää työnantajan todistus luottamustoimen hoitamiseen käytetystä ajasta, joka olisi ollut hänen työaikaansa ja palkasta, jota hänelle ei makseta siltä ajalta.

Maatalous- ja muiden yrittäjien tulee esittää kirjallisesti riittävä selvitys ja oma vakuutus ansionmenetyksen syntymisestä ja verotodistus tai Myel- tai Yel-eläketulopohja. Ilman erillistä todistusta tai selvitystä suoritetaan alarajan mukainen korvaus.

Saadakseen korvausta kustannuksista, joita luottamustoimen vuoksi aiheutuu sijaisen palkkaamisesta, lastenhoidon järjestämisestä tai muusta vastaavasta syystä, luottamushenkilön tulee esittää kirjallisesti riittävä selvitys tällaisista kustannuksistaan.

Edellä mainittuja todistuksia tai selvityksiä ei vaadita, jos korvattava määrä on alarajan mukainen. Luottamushenkilön tulee tällöin kuitenkin antaa kirjallinen vakuutus ansionmenetyksen ja luottamustoimen vuoksi aiheutuneiden kustannusten määrästä.

Eläkkeellä olija ei voi hakea ansionmenetyskorvausta, ellei hän osoita, että hän saa edelleenkin työ- tai yrittäjätulosta pääasiallisen toimeentulonsa ja siitä on syntynyt menetystä.

Ansionmenetystä korvataan enintään 8 tuntia/vrk. Korvaukseen oikeuttava kokonaisaika lasketaan siten, että ennen kokouksen alkua huomioidaan enintään tunti valmistautumisaikaa (todelliseen tarpeeseen perustuva), matkaan käytetty aika, kokouksen kesto ja kokouksen jälkeen matkaan käytetty aika.

Maatalous- ja muille yrittäjille ansionmenetyskorvausta maksetaan enintään klo 19.00 saakka.

Ryhmäkokouksiin käytetyltä ajalta ei ansionmenetyskorvausta suoriteta.

Ansionmenetyksen enimmäismäärä on 1.1.2025 alkaen 28 euroa/tunti ja alaraja on 14,50 euroa/tunti.

Euromäärien tarkistus on sidottu KVTES:n yleiskorotuksiin. Henkilöstöjaosto päättää tässä pykälässä mainittujen euromäärien tarkistamisesta vastamaan KVTES:n yleiskorotuksia.

Milloin luottamushenkilö valtuuttaa työnantajansa nostamaan hänelle suoritettavan ansionmenetyskorvauksen, maksu tapahtuu työnantajalle tämän antaman menetettyä ansioita koskevan selvityksen perusteella. Varsinainen työnantaja toimittaa palkan maksaessaan ennakonpidätyksen ja sosiaaliturvamaksut myös ansionmenetyskorvauksen osalta. Työnantajalla on oikeus oikaista liikaa maksamansa sosiaaliturvamaksu kaupungin maksettua korvauksen. Kaupunki suorittaa osaltaan sosiaaliturvamaksun ansionmenetyskorvauksesta.

Kaupungin työ- tai virkasuhteessa olevan luottamushenkilön virkavapauden/työloman hakemisessa menetellään seuraavasti:

* Luottamushenkilön ei tarvitse anoa virkavapautta/työlomaa, jos työtehtävien hoidon kannalta vapautus ei ole tarpeen. Tällöin ilmoitus esihenkilölle riittää.
* Ao. henkilöstöasioista päättävä viranomainen voi myöntää virkavapautta/työlomaa, jolloin viranhaltija/työntekijä anoo ansiomenetyksen siltä hallintokunnalta, jonka luottamustehtävää hoitaa.
* Opettajalle korvataan ansionmenetyksenä luottamustoimeen käytetty kokonaisaika riippumatta työpäivän tuntien määrästä, kuitenkin enintään menetetty ansio. Opettajan ylituntipalkkiota ei vähennetä ansionmenetyksen perustetta määriteltäessä.

Ansionmenetyksen ja kustannusten korvaamista koskeva vaatimus on esitettävä kahden kuukauden kuluessa sille, jolle laskun hyväksyminen kuuluu.

Ansiomenetyskorvauksen maksetaan neljännesvuosittain.

### 164 § Määrittämätön palkkio

Sellaisista luottamustehtävistä, joita ei ole mainittu tässä säännössä, kaupunginhallituksen henkilöstöjaosto määrää palkkion.

Puheenjohtajan korotettu palkkio maksetaan muun kuin kaupungin toimielimen kokouksesta ainoastaan hallintosäännön 154 §:ssä tarkoitetuissa toimielimissä.

Lauta- ja johtokuntia ohjeistetaan ilmoittamaan valintapäätöksessä, onko viranhaltija/työntekijä valitussa toimielimessä viranhaltijana vai luottamushenkilönä.

### 165 § Viranhaltijoiden ja työntekijöiden kokouspalkkiot

Kaupungin toimielimen kokoukseen osallistuvalle viranhaltijalle tai työntekijälle suoritetaan tämän luvun mukaiset palkkiot KVTES:n mukaisina kertapalkkioina, mikäli toimielimen kokous tai muu tilaisuus pidetään säännöllisen työajan ulkopuolella (klo 16:00 jälkeen) ja viranhaltija tai työntekijä osallistuu kokoukseen sihteerinä, esittelijänä tai asiantuntijana, ja on läsnä vähintään puoli tuntia.

Kertapalkkiot määräytyvät seuraavasti:

* + Kaupunginvaltuusto tai sen asettamat valiokunnat: 60 euroa
	+ Kaupunginhallitus tai sen asettavat toimielimet: 60 euroa
	+ Lautakunnat: 50 euroa
	+ Johtokunnat, valiokunnat, toimikunnat ja muut toimielimet:
	+ 40 euroa
	+ Mikäli kokous kestää yli kolme tuntia, niin maksetaan
	+ kertapalkkio 50 %:lla korotettuna
	+ Esittelijänä ja toimielimen sihteerinä toimiville viranhaltijoille
	+ ja työntekijöille suoritetaan kertapalkkio 50 %:lla korotettuna.

# VI Osa

# Voimaantulo

## 18 Luku

## Voimaantulo

### 166 § Voimaantulo

Tämä hallintosääntö tulee voimaan 1.7.2025.